
Α.  0  Κοινός  Πόνος 

Τπν  κρίσιμη  αυτή  ώρα  όπου  η  ταυτοποί¬ 
ηση  λειψάνων  από  μαδικούς  τάφους  βρί¬ 
σκεται  σε  προχωρημένο  στάδιο  και  οι  πρώ¬ 
τες  οικογένειες  μαόί  και  η  κοινωνία  ολόκλη¬ 
ρη  θα  βρεθούν  αντιμέτωπες  με  την  σαρά¬ 
ντα  χρόνων  ανοι¬ 
χτή  αυτή  πληγή, 
Τουρκοκύπριοι  και 
Ελληνοκύπριοι 
συγγενείς  αγνοου¬ 
μένων,  δολοφονη- 
θέντων  και  θυμά¬ 
των  πολέμου  γενι¬ 
κά  έχουν  βρεθεί 
Του  Νίκου  μαδί,  κινούμενοι 

Τριμικλινιώτη  από  ένα  κοινό 

όραμα:  να  δουλέ¬ 


ψουν  μαϋ  έτσι  που  ο  κοινός  πόνος  να  μην 
γίνεται  πλέον  εργαλείο  ανάπτυξης  του  εθνι¬ 
κισμού  αλλά  καταλύτης  για  την  ειρήνη.  Σε 
μια  περίοδο  όπου  ο  εθνικισμός  βρίσκεται  σε 
έξαρση  καθώς  η  προοπτική  για  λύση  φαί¬ 
νεται  να  υποχωρεί,  τα  θέματα  της  Αλήθειας 
που  συνθέτουν  τη  διακοινοτική  βία  των  τε¬ 
λευταίων  50  χρόνων  στο  τόπο  μας  και  η 
ανάγκη  Συμφιλίωσης  στη  κυπριακή  κοινωνία 
θα  πρέπει  άμεσα  να  συζητηθούν. 

Μ’  αυτό  το  πνεύμα  θεωρούμε  ότι  ανοί¬ 
γουν  κι  οι  Περιπέτειες  Ιδεών  το  παρόν  τεύ¬ 
χος:  μια  ιστορία  πόνου  κι  εκμετάλλευσης,  ή 
καλύτερα  καπήλευσης  αυτού  ανθρώπινου 
δράματος  για  λόγους  σκοπιμοτήτων.  Μ’ 
αφορμή  μια  αδιόλογη  πρωτοβουλία  που  δεν 
είδε  καθόλου  το  φως  της  δημοσιότητας  στις 
22  Ιουνίου  θέτουμε  προς  συδήτηση  αυτά 


που  τέθηκαν  από  την  Πρωτοβουλία  για  τη 
δημιουργία  Διακοινοτικής  ομάδας  Συγγε¬ 
νών  Αγνοουμένων,  Δολοφονηθέντων  και 
Θυμάτων  Πολέμου.  Οι  Χρίστος  Σταύρου  και 
Ρθν$ί  ΟζθΓ5θγ  έθεσαν  ορισμένα  δύσκολα  κι 
άμεσα  δητήματα,  ενώ  οι  συγγενείς  δολοφο¬ 
νηθέντων  Ηυ5θγΐη  ΑΙοηδογ  και  η  Κατερίνα 
Χατδηνικολάου  μοιράστηκαν  τα  προσωπι¬ 
κά  τους  βιώματα.  Άκρως  ενδιαφέρουσα  ήταν 
επίσης  και  η  κατάθεση  του  Κύπριου  Νοτια- 
φρικανού  καθηγητή  Αριστείδη  Σήτα  για  την 
Επιτροπή  Αλήθειας  και  Συμφιλίωσης  στη  Νό¬ 
τια  Αφρική  που  αναφέρθηκε  στα  χαρακτη¬ 
ριστικά  της  στοιχεία  και  την  έκταση  εφαρ¬ 
μογής  στην  Κύπρο.  Τέλος,  ο  βουλευτής  Τά- 
κης  Χατδηγεωργίου  κι  ο  καθηγητής  ΕγοΙ 
Κ0γπΊ3ΐ<  μίλησαν  για  τη  θεσμοθέτηση  Επι¬ 
τροπής  Συμφιλίωσης,  τα  προβλήματα  και  οι 


προοπτικές  για  μια  τέτοια  επιτροπή  στην  κυ¬ 
πριακή  πραγματικότητα.  Στο  παρόν  τεύχος 
δημοσιεύουμε  αποσπάσματα  από  την  πρω¬ 
τοβουλία  αυτή  και  τον  κείμενο  του  Κωστή 
Αχνιώτη 

Β.  Η  Παιδεία 

Κοιτάζοντας  παρελθόν  και  μέλλον,  η  Χα¬ 
ρά  Μακρυγιάννη  και  ο  Χάρης  Ψάλτης  σ’  ένα 
κριτικό  κείμενο  θέτουν  την  κυπριακή  πολι¬ 
τεία,  τους  οργανωμένους  φορείς,  τους  εκ¬ 
παιδευτικούς,  γονείς  και  διανοούμενους 
μπροστά  στο  δίλημμα  ανάμεσα  στις  δύο  βα¬ 
σικές  προσεγγίσεις  στη  διδασκαλία  της  Ιστο¬ 
ρίας:  θέλουμε  να  διδάσκεται  ιστορία  ή  να 
αποστηθίζεται  κάτι  σαν  κληρονομιά;  Οι  τε- 

ράστιες  επιπτώσεις  στον  τρόπο  που  δομεί¬ 
ται  π  εκπαιδευτική  πράξη  θέτουν  μπροστά 
μας  το  μοντέλο  παιδείας  που  θέλουμε:  θέ¬ 
λουμε  τους  μαθητές,  δηλαδή  τους  αυρια¬ 
νούς  πολίτες,  σαν  αντικείμενα  κοινωνικο¬ 
ποίησης  με  την  μέθοδο  της  απλής  υποταγής 
και  συμμόρφωσης  με  τις  ηγεμονεύουσες 
απόψεις  ή  μια  παιδεία  που  να  βασΖεται  σ’ 
αυτό  που  ο  Ρί3£θΐ  αναφέρει  σαν  διαδικασία 
κοινωνικής  μετάδοσης;  Θέλουμε  την  λογι¬ 
κή  της  μάθησης  της  κριτικής  σκέψης  ή  του 
στρατοπέδου  στο  σχολείο; 

Γ.  Η  Στρατολαγνεία 
και  η  Κρίση 

Κι  αυτό  μας  φέρνει  στο  ίδιο  το  στρατό¬ 
πεδο  κι  αυτό  που  ονομάζουμε  “στρατολα- 
γνεία”  της  Κύπρου  που  μετατρέπεται  σ’  ένα 
καυτό  κοινωνικό  δήτημα:  “ΕΝΑΣ  ΣΤΟΥΣ 
ΕΝΝΙΑ  απολύθηκε  λόγω  'ψυχασθένειας’” 
γράφει  με  πηχυαία  επικεφαλίδα  η  Σημερινή 
(23.6.2007).  Η  εφημερίδα  αναφέρεται  στην 
απόλυση  9000  νεοσυλλέκτων  που  απαλλά- 
γηκαν  από  τους  80000  που  κατατάγηκαν. 
Αφορμή  το  νέο  νομοσχέδιο  που  ο  νέος 
υπουργός  Άμυνας  Ράμπο  που  επιχειρεί  να 
δείξει  ένα  ιδιαίτερο  πατριωτικό  δήλο  -  αυ¬ 
τό  εξάλλου  φαινόταν  από  τότε  που  πόδαρε 
σαν  κυβερνητικός  εκπρόσωπος.  Βέβαια  δεν 
πάει  πίσω  κι  ο  πρόεδρος  της  επιτροπής  άμυ¬ 
νας  της  Βουλής,  κ.  Ομήρου  ονειρευόμενος 
τις  μέρες  που  σαν  υπουργός  άμυνας  φορώ¬ 


ντας  κράνος  έμπαινε  για  σκοπούς  επίδειξης 
στα  τανκ  θέλει  να  περάσει  τον  τρομο-στρα- 
τονόμο  στο  επόμενο  δεκαήμερο  προφανώς 
για  να  παρουσιάσει  “εθνικόν  έργον”  στην 
επερχόμενη  προεκλογική... 

Το  περίεργο  σ’  αυτήν  χώρα  που  διαμέλι¬ 
σαν  οι  “εθνικοί  στρατοί”  για  “εθνικούς  λό¬ 
γους”,  δηλαδή  οι  προστάτες  μας,  (το  πρα¬ 
ξικόπημα  το  έκαναν  οι  πιο  επίλεκτες  ομάδες 
της  Εθνικής  Φρουράς  με  τον  ένδοξο  ελλη¬ 
νικό  στρατό  και  την  ΕΟΚΑ  Β’  και  κατόπιν  ο 
ένδοξος  τουρκικός  ήρθε  να  “τελειώσει  την 
δουλειά”)  είναι  η  κοινωνική  σχιζοφρένεια 
μας  για  τον  κατασταλτικό  αυτό  κρατικό  μη¬ 
χανισμό.  Από  την  μια  το  Ευρωβαρόμετρο 
δείχνει  τους  Ε/Κ  να  εμπιστεύονται  την  Εθνι¬ 
κή  Φρουρά  σε  βαθμό  γελοιότητας,  από  την 
άλλη  ο  θεσμός  αυτός  ολοφάνερα  πλέον  διέρ¬ 
χεται  μια  τεραστίων  διαστάσεων  κοινωνική 
κρίση  νομιμοποίησης.  Ούτε  τα  πρωινά  “πα¬ 
τριωτικά”  εμβατήρια,  ούτε  οι  λαϊκίστικες 
εθνικιστικές  κορώνες  και  τα  διάφορα  κατα¬ 
σταλτικά  μέτρα  μπορούν  να  αντιμετωπίσουν 
την  διαβρωτική  φθορά  που  διαπερνά  ένα 
αναχρονιστικό  θεσμό  που  υπάρχει,  με  την 
συγκεκριμένη  μορφή,  κυρίως  για  ιδεολογι¬ 
κούς  και  οικονομικούς  λόγους:  εξυπηρετεί 
συγκεκριμένα  συμφέροντα. 

Εξάλλου,  ποια  άλλη  δημοκρατική  χώρα 
έχει  τηλεοπτικό  πρόγραμμα  με  τίτλο  “Αμύ- 
νεσθαι  περί  Πάτρης”  με  σκοπό  να  κάνει  επί¬ 
δειξη  των  οπλικών  συστημάτων;  Τέτοιες  γε¬ 
λοιότητες  θυμιΖουν  την  εποχή  της  ΥΕΝΕΔ 
και  της  χούντας  και  στρατιωτικά  καθεστώ¬ 
τα,  ενώ  αποκαλύπτουν  πόσο  κούφια  είναι  η 


πολιτική  μας.  Εκτός  βέβαια  κι  αν  θέλουμε  να 
παραμείνουμε,  όπως  κι  ο  Ισραήλ  μια  “πο¬ 
λεμική  κοινωνία”. 

“Μήπως  και  ξεχνούμε  την  κατοχή;”,  θα 
αναρωτηθούν  κάποιοι.  Η  απάντηση  είναι 
απλή:  “Περί  αυτού  πρόκειται  -  η  εξόφθαλμη 
τουρκική  υπεροπλία  αντιμετωπίζεται  μόνο 
με  πολιτικά  κι  ειρηνικά  μέσα,  όχι  με  στρα¬ 
τιωτικά.  Αυτό  έδειξε  κάθε  “επιθετική”  και 
πολεμικού  τύπου  απόπειρα  -  είτε  επρόκειτο 
για  τα  Τσέχικα  όπλα,  είτε  για  το  λεγόμενο 
“Ενιαίο  αμυντικό  δόγμα”,  είτε  για  τους  δια¬ 
βόητους  5-300. 

Γι’  αυτό  εξάλλου  μπήκαμε  στην  ΕΕ. 

Ωστόσο,  η  Κυπριακή  Δημοκρατία  αρνεί- 
το  πεισματικά  εδώ  και  δεκαετίες  τα  δικαιώ¬ 
ματα  των  αντιρρησιών  στη  στράτευση  που 
αποτελεί  βασικό  ανθρώπινο  δικαίωμα.  Τα 
κείμενα  που  παρατίθενται  αναφέρονται  στη 
στράτευση  και  την  αντίρρηση  συνείδησης 
στην  Κύπρο  και  Ελλάδα:  οι  δύο  αυτές  χώ¬ 
ρες  μαϋ  με  την  Τουρκία  αποτελούν  τις  μό¬ 
νες  Ευρωπαϊκές  χώρες  τόσο  σοβαρό  πρό¬ 
βλημα  με  τα  δικαιώματα  των  αντιρρησιών 
στη  στράτευση  και  τόσο  μακρά  θητεία... 

Όσον  αφορά  το  νομοσχέδιο,  αυτό  απο¬ 
τελεί  κατ’  ουσίαν  παραδοχή  την  κρίσης  που 
υπάρχει  στο  σύστημα  στράτευσης  αλλά  και 
της  μετενταξιακής  διχοτόμησης  της  Κύπρου. 
Ο  τρόπος  διαχείρισης  της  κρίσης  είναι  αυ¬ 
ταρχικός,  κατασταλτικός  μα  πάνω  απ’  όλα 
αδιέξοδος  κι  επιδήμιος.  Οι  δε  πρόνοιές  του 
είναι  διάτρητες  από  νομικής  και  πολιτικής- 
κοινωνικής  άποψης: 

1.  Αποτελεί  διάκριση  με  βάση  την  αναπη¬ 


ρία  η  απόπειρα  να  αναγκάσουν  τους 
ψυχικά  ασθενείς  να  υπηρετήσουν  έστω 
κοινωνική  θητεία  για  να  αντιμετωπίσουν 
δήθεν  αυτούς  που  “παιΖουν  πελλόν”. 

2.  Αποτελεί  διάκριση  με  βάση  την  εθνική 
καταγωγή  και  θρησκεία  να  απαιτείται  η 
στράτευση  σ’  άτομα  που  ανήκουν  σ’ 
άλλες  θρησκευτικές  κι  εθνοτικές  ομά¬ 
δες  και  να  τους  επιβάλλεται  η  ελληνορ¬ 
θόδοξη  παράδοση  και  πίστη. 

3.  Αποτελεί  διάκριση  με  βάση  το  φύλο  να 
απαιτείται  από  τους  άντρες  να  υπηρε¬ 
τούν  σαν  κληρωτοί  στρατιώτες  25  μή¬ 
νες,  ενώ  μόνο  σε  εθελόντριες  να  δικαι¬ 
ούνται  οι  γυναίκες  να  υπηρετούν.  Θα 
μπορούσε  να  μειωθεί  η  θητεία  όλων  στο 
μισό  αν  υποχρεώνονταν  όλοι  να  υπη¬ 
ρετήσουν  όπως  πχ.  στο  Ισραήλ. 

4.  Η  καταστολή  και  τα  καταπιεστικά  μέ¬ 
τρα  θα  οδηγούν  όλο  και  περισσότερους 
στην  αντίρρηση  για  λόγους  συνείδησης. 

Σήμερα  δεν  υπάρχει  ουσιαστικός  λόγος 
ύπαρξης  καν  της  ΕΦ:  Η  σταδιακή  διάλυση 
της  μπορεί  μάλιστα  να  μετατραπεί  σε  ισχυ¬ 
ρό  διαπραγματευτικό  όπλο  για  τον  πολιτικό 
αγώνα.  Η  σταδιακή  μείωση  της  θητείας  και 
του  αριθμού  των  στρατιωτών  πριν  την  μο¬ 
νομερή  κατάργηση  της  μπορεί  να  αξιοποιη- 
θεί  σαν  μέτρο  επαναπροσέγγισης  και  αξίω¬ 
σης  από  την  άλλη  πλευρά  να  προχωρήσει 
σε  παρόμοια  μέτρα:  η  διαδικασία  αποστρα¬ 
τιωτικοποίησης  της  Κύπρου  μπορεί  να  αρ¬ 
χίσει  με  πρωτοβουλίες  της  ε/κ  πλευράς,  της 
ΕΕ  και  του  ΟΗΕ. 

Αλλά  αυτά  θέλουν  βούληση  και  φαντασία. 

Μπορεί  ο  κοινός  πόνος  να  καταστεί  καταλυτης 
για  Ειρήνη,  Αλήθεια  και  Συμφιλίωση; 


Του  Χρίστου  Σταύρου 


Τα  τελευταία  50  χρόνια,  κά¬ 
θε  φορά  που  γίνεται  λόγος 
για  διευθέτηση  του  Κυ¬ 
πριακού  μέσω  συνομιλιών 
για  μια  συμβιβαστική  λύση, 
αρχίδουν  βαρύγδουποι  λόγοι  του 
τύπου  Δεν  παραχωρούμε  γη  που 
είναι  ποτισμένη  με  αίμα”  ή  “  τις 
δυο  κοινότητες  τις  χωρίδουν  πο¬ 
ταμοί  αίματος  και  δεν  μπορούν  να 
συμβιώσουν  ειρηνικά”.  Όταν  όμως 
εμείς  συναντιόμαστε,  εμείς  οι  συγ¬ 
γενείς  των  ανθρώπων  που  έχυσαν 
το  αίμα  τους  ή  οι  άνθρωποι  που 
έχουν  δήσει  τη  φρίκη  του  πολέμου, 
αυτό  που  συνειδητοποιούμε  είναι 
πως  δεν  μας  χωρίδει  καμιά  εχθρό¬ 
τητα  αλλά  αντίθετα  μας  ενώνουν 
κοινές  εμπειρίες. 

Γρήγορα  βρίσκουμε  πως  κατα¬ 
λαβαίνουμε  ο  ένας  τον  πόνο  του 
άλλου.  Συνειδητοποιούμε  πως 
έχουμε  συρθεί  σε  μια  διαμάχη  που 
ποτέ  δεν  είχαμε  καν  φανταστεί  και 
πως  δεν  είμαστε  παρά  θύματα  γε¬ 
γονότων,  στα  οποία  δεν  επιλέξαμε 
να  συμμετάσχουμε.  Αυτή  είναι  με 
λίγα  λόγια  η  ιστορία  της  δωής  μας. 

Μετά  από  έναν  πόλεμο  ή  βίαια 
γεγονότα  άλλης  μορφής,  θα  ήταν 
υποχρέωση  των  μερών  άμεσα  να 
επιλύσουν  κάθε  ανθρωπιστικό  θέ¬ 
μα  ανεξάρτητα  από  οποιεσδήποτε 
πολιτικές  ή  στρατιωτικές  διαφορές 
θα  συνέχιδαν  να  υπάρχουν.  Κι  όταν 
λέμε  άμεσα  εννοούμε  μέσα  σε  κά¬ 
ποιες  βδομάδες  ή  μήνες.  Όλοι  ξέ¬ 
ρουμε  ότι  χρειάστηκαν  40  και  πλέ¬ 
ον  χρόνια  για  ν’  αρχίσει  η  διαδι¬ 
κασία  αυτή.  Μέσα  σ’  όλα  αυτά  τα 
χρόνια  η  φράση  “κλισέ”  που  εμ- 
φανιδόταν  σε  κάθε  “πατριωτικό” 
λόγο  ήταν  ότι  “θα  πρέπει  άμεσα  να 
διακριβωθεί  η  τύχη  των  αγνοου¬ 
μένων”.  Πόσοι  όμως  από  αυτούς 
τους  “πατριώτες”  έχουν  κάνει  το 
παραμικρό  για  την  επίτευξη  αυτού 
του  στόχου.  Για  τους  Ελληνοκύ¬ 
πριους  το  εμπόδιο  ήταν  πάντοτε 
η  Τουρκική  Αδιαλλαξία..  Διερωτά- 
ται  όμως  κάποιος  με  ποιο  τρόπο  η 
τουρκική  πλευρά  εμπόδιδε  την  Κυ¬ 
πριακή  Δημοκρατία  να  διερευνή- 
σει  την  τύχη  Ε/Κ  και  Τ/Κ  αγνοου¬ 
μένων  που  από  το  1964  βρίσκο¬ 
νται  θαμμένοι  σε  περιοχές  υπό  τον 
έλεγχο  της;  Για  τον  Ντενκτάς  το  θέ¬ 
μα  ήταν  απλό.  Όλοι  είναι  νεκροί, 
θα  πρέπει  να  το  δεχτείτε  και  να  το 
αφήσετε  να  ξεχαστεί.  Ποια  μάνα 
και  ποιος  πατέρας  μπορεί  να  δε¬ 
χτεί  κάτι  τέτοιο  χωρίς  να  έχει  χει¬ 
ροπιαστά  στοιχεία. ..Το  θέμα  πα¬ 
ραμένει  δωντανό  σε  κάθε  γωνιά  της 
καθημερινότητας  τους.  Κι  ύστερα 
είναι  τα  βασανιστικά  ερωτήματα 
του  “πώς  έχει  συμβεί”  και  “γιατί 
έχει  γίνει  το  κακό”  που  απαιτούν 
μια  απάντηση. 

Πολύ  σύντομα  τα  πρώτα  ταυτο- 
ποιημένα  λείψανα  θα  παραδοθούν 
στις  οικογένειες  τους.  Οι  κάθε  λο- 


γής  “πατριώτες”  θα  θελήσουν  και 
πάλι  να  προσέλθουν  στις  εκδηλώ¬ 
σεις  για  να  εκφωνήσουν  τους  λό¬ 
γους  τους.  Διερωτόμαστε  τι  είδους 
συμπεράσματα  θα  προβάλουν.  Το 
δικό  μας  συμπέρασμα  είναι  ότι 
έχουμε  τύχει  εκμετάλλευσης  με 
στόχους  πολιτικούς.  Υπάρχει  όμως 
ένα  πιο  σημαντικό  συμπέρασμα 
που  γι’  αυτό  βρισκόμαστε  σήμερα 


εδώ:  ότι  ο  δικός  μας  κοινός  πόνος 
προβάλλει  την  κοινή  επιθυμία  :  κα¬ 
μιά  άλλη  οικογένεια  να  μην  χρεια¬ 
στεί  να  περάσει  αυτό  το  μαρτύριο. 

Μέσα  σ’  αυτό  πλαίσιο  λοιπόν  μια 
ομάδα  πρωτοβουλίας  Ε/Κ  και  Τ/Κ 
συγγενών  αγνοουμένων  και  θυμά¬ 
των  από  την  πολιτική  βία  και  τον 
πόλεμο  αποφασίσαμε  να  οργανω¬ 
θούμε  από  μόνοι  μας. 

Ηυ$5θίη  ΑΙοη$ογ 

Ο  Χουσεΐν  Ακανσοϊ  κατάγεται 
από  την  Μάραθα.  Το  1974  ήταν 
17  χρονών.  Στις  20  Ιουλίου  1974, 
κάποιοι  ένοπλοι  Ελληνοκύπριοι  ήρ¬ 
θαν  στο  χωριό  και  οδήγησαν 
όλους  στο  σχολείο  στην  Περιστε- 
ρωνοπηγή.  Στη  συνέχεια  ξεχώρι¬ 
σαν  όλους  τους  άντρες  πάνω  από 
16  χρόνων  και  τους  οδήγησαν  σε 
κρατητήρια  στον  Καράολο  στην 
Αμμόχωστο  και  στη  συνέχεια  στην 
Λεμεσό  όπου  παρέμειναν  μέχρι  την 
ανταλλαγή  αιχμαλώτων.  Όταν  μα- 
δί  με  τον  πατέρα  του  επέστρεψαν 
στο  χωριό  μετά  την  αιχμαλωσία 
δεν  βρήκαν  κανένα  να  τους  περι¬ 
μένει.  Έχασε  την  μάνα  του,  τις  δυο 
αδερφές  του,  τους  δυο  μικρότε¬ 
ρους  του  αδερφούς,  τις  θείες  του, 
τα  ξαδέρφια  του,  ολόκληρο  το  χω¬ 


ριό. 

Ο  Χουσεΐν  δεν  θέλει  να  μιλά  για 
τον  εαυτό  του  και  το  δικό  του  δρά¬ 
μα.  Με  λίγα  λόγια  αναφέρεται  στα 
γεγονότα  από  υποχρέωση  να  δόσει 
κάποιες  πληροφορίες  σε  όσους  δεν 
γνωρίδουν.  Προτιμά  να  σταθεί  σε 
αυτό  που  θεωρεί  το  σημερινό  του 
καθήκον.  Πώς  να  πετύχουμε  την 
ειρήνη  και  την  συμφιλίωση  σ’  αυ¬ 


τόν  τον  τόπο.  Θεωρεί  πως  τα  θύ¬ 
ματα  του  εθνικισμού  θα  πρέπει  να 
έχουν  λόγο  για  το  πώς  να  ξεπε- 
ραστεί  αυτή  η  αντιπαράθεση,  πώς 
να  πιεσθούν  οι  ηγεσίες  για  να  ερ¬ 
γαστούν  για  την  ειρήνη,  πώς  θα  ξε¬ 
πλύνουμε  την  ντροπή  των  απάν¬ 
θρωπων  πράξεων  του  παρελθό¬ 
ντος. 

Δεν  μπορεί  να  αμφισβητηθεί  πως 
μέλη  των  δυο  κοινοτήτων  ενέχο¬ 
νται  σε  απάνθρωπες  πράξεις  και 
μαδικές  δολοφονίες  αθώων  αν¬ 
θρώπων  γιατί  απλώς  ανήκαν  στην 
άλλη  εθνική  κοινότητα.  Σίγουρα 
καμιά  από  τις  κοινότητες  δεν  μπο¬ 
ρεί  να  ισχυριστεί  ότι  είναι  άμοιρη 
ευθυνών.  Αυτό  θα  πρέπει  να  γίνει 
κατανοητό  από  όλους  μας.  Με  αυ¬ 
τή  την  έννοια  η  προσέγγιση  των  γε¬ 
γονότων  μέσα  από  έναν  εθνικό 
φακό  δεν  θα  οδηγήσει  στην  Αλή¬ 
θεια  και  την  Συμφιλίωση  αλλά  θα 
οδηγήσει  σε  νέες  συγκρούσεις. 
Όπως  λέει  και  Σεβκιούλ  Ουλουντάγ 
στο  βιβλίο  της  “  Τα  στρείδια  που 
έχασαν  το  Μαργαριτάρι  τους”  :  Δεν 
υπάρχει  Τούρκικη  ή  Ελληνική  κα¬ 
κία  η  καλοσύνη.  Αυτό  δεν  είναι  θέ¬ 
μα  εθνικότητας  και  καμιά  από  τις 
κοινότητες  δεν  είναι  καλύτερη  ή 
χειρότερη  από  την  άλλη.  Ο  εθνικι¬ 


σμός  έχει  όμως  τυφλώσει  τις  κοι¬ 
νότητες  μας  για  πολλά  χρόνια. 

Τα  εγκλήματα  που  έχουν  δια- 
πραχθεί  στον  τόπο  μας  δεν  μπο¬ 
ρούν  να  παραμεριστούν  χωρίς  να 
διερευνηθούν.  Οφείλουμε  να  διε- 
ρωτηθούμε  για  το  παρελθόν  μας. 
Δεν  μπορούμε  να  αφήσουμε  αυ¬ 
τούς  που  ευθύνονται  για  τα  εγκλή¬ 
ματα  αυτά  να  διατηρούν  σκοτεινές 


περιοχές  γύρω  μας.  Θα  πρέπει  να 
ενθαρρύνουμε  τους  ανθρώπους  γύ¬ 
ρω  μας  να  βοηθήσουν  δίνοντας 
πληροφορίες  για  να  αποκαλυφθεί 
η  αλήθεια.  Τα  παιδιά  μας  που  έχουν 
γεννηθεί  μετά  το  1974  γνωρίδουν 
την  αλήθεια;  Ενδιαφέρονται  για  το 
κοινό  μέλλον  αυτής  της  πατρίδας; 
Νοιάδονται  για  τα  εμπόδια  που 
εμποδίδουν  την  επανένωση  του 
τόπου  μας;  Τι  τους  διδάσκουμε  στα 
σχολεία  μας;  Πού  είναι  οι  τολμη¬ 
ροί  δάσκαλοι  που  θα  μιλήσουν  για 
τις  πραγματικότητες  και  την  αλή¬ 
θεια  σ’  αυτόν  τον  τόπο. 

Για  να  τα  πετύχουμε  όλα  αυτά 
θα  πρέπει  μαδί  να  ενώσουμε  τις 
καρδιές  και  τις  προσπάθειες  μας! 

Ρθνδί  ΟΖΘΓδβγ 

Σκοπός  μας  είναι  η  επικοινωνία 
της  ομάδας  Πρωτοβουλίας  με  τους 
συγγενείς  αγνοουμένων  και  άλλων 
φίλων  για  να  συδητήσουν  μαδί 
τους  πώς  αυτοί  βλέπουν  την  πρό¬ 
ταση  της  ομάδας,  τους  σκοπούς 
και  στόχους  που  έχουμε  κατά  νουν 
και  πώς  αυτοί  βλέπουν  τα  επόμενα 
βήματα  της  προσπάθειας  αυτής. 
Στη  συνεχεία  θα  αναφερθώ  στους 
σκοπούς  αυτούς  με  στόχο  το  διά¬ 
λογο: 


Διακοινοτική  Πρωτοβουλία  Συγγε¬ 

νών  Αγνοουμένων,  Δολοφονηθέ- 
ντων  και  άλλων  Θυμάτων  Πολέμου 

1.0  Σκοπός 

Η  πρωτοβουλία  αυτή  σκοπό  έχει 
να  φέρει  μαδί  Ελληνοκύπριους  και 
Τουρκοκύπριους  συγγενείς  αγνο¬ 
ουμένων,  θύματα  μαδικών  σφαγών 
και  άλλων  δολοφονιών  καθώς  και 
άλλων  θυμάτων  πολέμου  των  τε¬ 
λευταίων  50  χρόνων  διακοινοτικής 
βίας  με  στόχο  να  στήσουμε  μια 
κοινή  πλατφόρμα  διαλόγου  και 
δράσης  για  να  διαφωτίσουμε  την 
κοινή  γνώμη  πάνω  στα  βίαια  αυτά 
γεγονότα  και  να  εργαστούμε  με 
στόχο  να  μειώσουμε  την  εκμετάλ¬ 
λευση  του  δικού  μας  πόνου  για 
ανάπτυξη  του  εθνικισμού. 

2.0  Κύριοι  Στόχοι 

Αναπτύσσοντας  το  δικοινοτικό  χα- 
ραχτήρα  της  ομάδας  αυτής,  η  πρω¬ 
τοβουλία  θέτει  σαν  κύριους  στόχους 
τα  πιο  κάτω: 

•  Με  την  παράδοση  των  πρώτων 
ταυτοποιημενων  λειψάνων  αγνο¬ 
ουμένων  στους  συγγενείς  τους  να 
θέσει  μπροστά  στην  κυπριακή  κοι¬ 
νωνία  τη  δικοινοτική  διάσταση  των 
γεγονότων. 

•  Όταν  προσκαλείται  από  συγγενείς 
αγνοουμένων,  να  παρουσιάδεται 
στις  κηδείες  προβάλλοντας  την  επι¬ 
θυμία  των  συγγενών  και  από  τις 
δυο  πλευρές  του  συρματοπλέγμα¬ 
τος  όπως  ο  κοινός  τους  πόνος  μη 
συνεχίσει  να  χρησιμοποιείται  με 
στόχο  την  ανάπτυξη  του  Εθνικι¬ 
σμού  αλλά  να  μετατραπεί  σε  κατα- 
λύτη  για  την  επίτευξη  της  Ειρήνης. 

•  Να  προβάλλει  το  κοινό  αυτό  μή¬ 
νυμα  και  σε  αλλά  βήματα  και  μέ¬ 
σα,  όσο  πλατιά  επιτρέπουν  οι  δυ¬ 
νατότητες  της  ομάδας. 

•  Να  καλέσει  τις  Αρχές  και  στις  δυο 
πλευρές  του  συρματοπλέγματος  να 
επιταχύνουν  τη  διαδικασία  επίλυ¬ 
σης  του  προβλήματος  των  αγνο¬ 
ουμένων  μέσα  σε  ένα  εύλογο  χρο¬ 
νικό  διάστημα.  Να  παρακολουθεί 
τις  εξελίξεις  και  να  επεμβαίνει  εκεί 
και  όπου  οι  συνθήκες  το  επιβάλ¬ 
λουν. 

•  Να  αντιμετωπίδει  με  νηφαλιότητα 
και  λογικά  επιχειρήματα  κάθε  εθνι¬ 
κιστική  φωνή. 

•  Να  εργαστεί  σε  συνεργασία  με  άλ¬ 
λες  ομάδες  για  την  ανάπτυξη  του 
διαλόγου  μέσα  στην  κοινωνία  γύρω 
από  τα  θέματα  Αλήθειας  και  Συμ¬ 
φιλίωσης. 

3.0  Μέλη  της  ομάδας 

Μέλη  της  ομάδας  θα  είναι  κυ¬ 
ρίως  οι  συγγενείς  Αγνοουμένων, 
Δολοφονηθέντων  και  άλλων  Θυ¬ 
μάτων  Πολέμου.  Ωστόσο  άτομα 
που  δεν  ανήκουν  σ’  αυτές  τις  κα¬ 
τηγορίες  αλλά  που  συμφωνούν  με 
τους  σκοπούς  και  στόχους  μας  εί¬ 
ναι  ευπρόσδεκτοι  να  συμμετά- 
σχουν  στην  πρωτοβουλία. 

Δυο  βασικές  προσεγγίσεις  στη  διδασκαλία  της  Ιστορίας: 

[  Κληρονομιά  και  Ιστορία  ] 


Της  Δρ.  Χαρά  Μακρυγιάννη, 
Πανεπιστήμιο  Ο^ιτιϋπάξο 
Του  Δρ.  Χάρη  Ψάλτη, 
Πανεπιστήμιο  Κύπρου 


Οι  δημόσιες  συζητήσεις  στην  Κύπρο  για 
τη  διδασκαλία  της  Ιστορίας  περιστρέ¬ 
φονται,  στη  μεγάλη  τους  πλειοψηφία, 
συνήθως  γύρω  από  το  περιεχόμενο  των 
διδακτικών  εγχειριδίων  και  τις  κατά  και¬ 
ρούς  αλλαγές  τους.  Θέματα  επιστημολογίας  και 
εκσυγχρονισμού  της  διδακτικής  και  μεθοδολο¬ 
γίας  της  Ιστορίας,  δεν  έχουν  δυστυχώς  αποτε- 
λέσει  ακόμη  πεδίο  συζητήσεων,  κάτι  που  κατά 
την  άποψή  μας  θα  έπρεπε  να  αποτελεί  απαραί¬ 
τητη  πρακτική  κάθε  σύγχρονου  εκπαιδευτικού 
συστήματος.  Ως  μια  πρώτη  προσπάθεια  έναρ¬ 
ξης  ενός  ουσιαστικού  διαλόγου  σε  θέματα  επι¬ 
στημολογίας,  μεθοδολογίας  και  διδακτικής  της 
Ιστορίας,  καταθέτουμε  συγκεκριμένες  θέσεις,  οι 
οποίες,  όπως  θα  τεκμηριώσουμε  στη  σύντομη 
αυτή  γραπτή  τοποθέτησή  μας,  σχετίζονται  άμε¬ 
σα  με  τους  ιδεολογικούς  προσανατολισμούς  της 
παιδείας  μας. 

Ο  ΙοννθηΐήαΙ  (1998)  διατυπώνει  μια  σημαντι¬ 
κή  διάκριση  ανάμεσα  στην  κατανόηση  και  ερ¬ 
μηνεία  του  παρελθόντος  σαν  κληρονομιά  και  την 
κατανόηση  και  ερμηνεία  του  σαν  Ιστορία  (βλ. 
Μακρυγιάννη,  2006).  Όταν  η  σχολική  Ιστορία 
προσεγγίζεται  σαν  κληρονομιά  σκόπιμα  παρα¬ 
λείπει  ορισμένες  πτυχές  του  παρελθόντος  και 
αναπτύσσεται  στην  άγνοια  και  το  λάθος  με  στό¬ 
χο  την  εξύψωση  μιας  επίλεκτης  ομάδας·  η  αρε¬ 
τή  που  την  εκτρέφει  είναι  η  προκατάληψη  και 
ουσιαστικός  σκοπός  της  είναι  η  προκατειλημμέ¬ 
νη  περηφάνια.  Η  κληρονομιά  μεταδίδει  αποκλει¬ 
στικούς  μύθους  προέλευσης  και  συνέχειας  που 
πριμοδοτούν  μια  επίλεκτη  ομάδα  με  γόητρο  και 
έναν  κοινό  σκοπό.  Η  κληρονομιά  προσεγγίζεται 
ως  ένα  δόγμα  “ριξών”  και  προέλευσης  και  πρέ¬ 
πει  να  γίνει  αποδεκτή  σαν  πίστη,  ενώ  το  παρελ¬ 
θόν  χρησιμοποιείται  ως  όπλο,  ως  μέσο  για  την 
επίτευξη  της  σκοπιμότητας  της  προκατειλημμένης 
εθνικής  περηφάνιας. 

Η  ιστορία,  αντίθετα,  είναι  ανιδιοτελής  και  οι¬ 
κουμενική,  υπό  την  έννοια  ότι  καμία  ομάδα  δεν 
έχει  αξιώσεις  αποκλειστικότητας  στην  αλήθεια. 
Η  προκατάληψη  είναι  ένα  κακό  που  η  Ιστορία 
προσπαθεί  να  αποβάλει  (ακόμα  κι  αν  δεν  μπορεί 
ποτέ  να  προσεγγίσει  την  απόλυτη  αντικειμενικό¬ 
τητα).  Η  ιστορία  υπόκειται  στη  βάσανο  της  επα¬ 
λήθευσης  και  στηρίζεται  σε  στοιχεία  και  επιχει¬ 
ρήματα  τα  οποία  πηγάξουν  μέσα  από  τον  ελεύ¬ 
θερο  διάλογο.  Αποτελεί  αντικείμενο  συξήτησης 
και  πάντα  αλλάξει  με  το  πέρασμα  του  χρόνου  (τα 
πάντα  ρει,  κατά  τον  Ηράκλειτο)  και  την  απόκτη¬ 
ση  καινούριας  γνώσης.  Κριτήρια  για  την  αξιο¬ 
λόγηση  της  Ιστορίας  είναι  η  εκμάθηση  του  πώς 
αξιολογείται  μια  ιστορική  αφήγηση,  η  διερεύνη- 
ση  του  τρόπου  στοιχειοθέτησης  της  και  η  αξιο¬ 
λόγησή  της  σε  σχέση  με  αντικρουόμενες  αφη¬ 
γήσεις. 

Η  αντίκριση  της  Ιστορίας  και  η  διδασκαλία  της 
σαν  κληρονομιά  είναι  άρρηκτα  συνδεδεμένη  με 
την  εθνικιστική  προσέγγιση  της  Ιστορίας,  φαινό¬ 
μενο  το  οποίο  έχει  επισημάνει  στο  κυπριακό  συ¬ 
γκείμενο  και  η  Επιτροπή  Εκπαιδευτικής  Μεταρ¬ 
ρύθμισης  στην  έκθεση  της  με  τίτλο:  “Δημοκρα¬ 


τική  και  Ανθρώπινη  Παιδεία  στην  Ευρωκυπριακή 
Πολιτεία  -  Προοπτικές  ανασυγκρότησης  και  εκ¬ 
συγχρονισμού”  .  Τα  κοινά  στοιχεία  της  προσέγ¬ 
γισης  του  παρελθόντος  σαν  κληρονομιά  και  της 
εθνικιστικής  ιδεολογίας  είναι  η  προώθηση  της 
προκατειλημμένης  υπερηφάνειας  για  την  εθνική 
ομάδα,  η  καταστολή  ή  επιβολή  αποσιώπησης 
απόψεων  που  αντιτίθενται  στην  επίσημη  εξιστό- 
ρηση  της  εθνικής  ομάδας,  η  προώθηση  της  κα¬ 
θαρότητας  και  η  αποφυγή  συμπεριληπτικών  μορ¬ 
φών  ταύτισης.  Η  μονολιθικά  εθνοκεντρική  λοι¬ 
πόν  προσέγγιση  της  σχολικής  Ιστορίας  μπορεί 
να  περιγράφει  καλύτερα  σαν  κληρονομιά  παρά 
Ιστορία. 

Η  διδασκαλία  της  Ιστορίας  σαν  κληρονομιά, 
όμως,  υπονομεύει  σοβαρά  τη  μαθησιακή  διαδι¬ 
κασία,  μια  και  προκειμένου  να  εδραιωθεί  η  εθνο¬ 
κεντρική  θέση,  η  κοινωνική  σχέση  μεταξύ  εκ¬ 
παιδευτικού  και  μαθητή  περιορίζει  τη  διδασκαλία 
και  μάθηση  σε  μετάδοση-μεταφύτευση-απομνη- 
μόνευση.  Η  αξιολόγηση  επίσημων  αφηγήσεων  ή 
η  εξέταση  διαφορετικής  οπτικής  γωνίας  απο¬ 
φεύγονται,  ο  ανοικτός  διάλογος  καθίσταται  αδύ¬ 
νατος,  με  αποτέλεσμα  η  κριτική  σκέψη  των  μα¬ 
θητών  να  ατροφεί.  Όπως  αναφέρει  ο  (5θιχ05, 
2000): 

Εάν  η  μόνη  δουλειά  των  ιστορικών,  εμπειρο¬ 
γνωμόνων  των  αναλυτικών  προγραμμάτων,  συγ¬ 
γραφέων  εγχειριδίων  και  των  σχολικών  αρχών 
είναι  να  λαμβάνουν  αποφάσεις  για  την  ορθή  εκ¬ 
δοχή  του  παρελθόντος,  το  μόνο  που  απομένει 
στους  μαθητές  είναι  να  την  απορροφήσουν.  Αυ¬ 
τό  που  άρχισε  ως  διαφιλονικούμενη,  ανοιχτή  σε 
συξήτηση  έρευνα  για  την  αλήθεια  στο  παρελθόν 
και  παρόν,  καταλήγει  τελικά  στους  μαθητές  σαν 
κατήχηση  προς  απομνημόνευση  (5θιχ05,  2000, 
ρ.  23). 

Δύο  διακριτές,  λοιπόν,  ποιότητες  εκπαιδευτικής 
σχέσης  στηρίξουν  την  κατασκευή  του  παρελθό¬ 
ντος,  η  μια  σαν  Ιστορία  και  η  άλλη  σαν  κληρο¬ 
νομιά.  Η  συνειδητοποίηση  του  γεγονότος  αυτού 
είναι  κεντρικής  σημασίας  για  τους  εκπαιδευτι¬ 
κούς  αφού  έχει  επιπτώσεις  στον  τρόπο  που  δο¬ 
μείται  η  εκπαιδευτική  πράξη.  Ένας  από  τους  με¬ 
γαλύτερους  αναπτυξιακούς  ψυχολόγους  του  ει¬ 
κοστού  αιώνα,  ο  ϋθ0η  Ρΐ0£θΐ,  στην  κλασική  πλέ¬ 
ον  μελέτη  του  για  την  ηθική  κρίση  του  παιδιού 
(Ρΐ0£θΐ,  1932),  υποστήριξε  με  πειστικότητα  ότι 
υπάρχουν  δύο  βασικοί  προσανατολισμοί  στην 
κοινωνική  αλληλεπίδραση:  οι  κοινωνικές  σχέσεις 
εξαναγκασμού  και  οι  κοινωνικές  σχέσεις  συνερ¬ 
γασίας.  Όπου  υπάρχει  εξαναγκασμός,  επειδή  ο 
ένας  από  τους  συμμετέχοντες  στο  διάλογο  είναι 
κάτοχος  περισσότερης  δύναμης  ή  μεγαλύτερου 
κύρους  από  τον  άλλο,  η  σχέση  είναι  ασύμμετρη 
και  χαρακτηρίζεται  από  μονόδρομο  σεβασμό.  Η 
“γνώση”  που  αποκτιέται  από  τον  εξουσιασμένο 
συμμετέχοντα  στο  διάλογο  λαμβάνει  μια  άκα¬ 
μπτη  και  επιφανειακή  μορφή  πεποίθησης  αφού 
δεν  είναι  αποτέλεσμα  ανταλλαγής  απόψεων,  αλ¬ 
λά  απλής  υποταγής  και  συμμόρφωσης  με  τις  από¬ 
ψεις  του  πιο  δυνατού  συμμετέχοντα.  Ο  Ρί0£θΐ 
αναφέρεται  σε  αυτή  τη  διαδικασία  ως  κοινωνική 
μετάδοση. 

Αντίθετα,  στις  κοινωνικές  σχέσεις  συνεργα¬ 
σίας,  η  δύναμη  κατανέμεται  πιο  ομοιόμορφα  με¬ 
ταξύ  των  συμμετεχόντων  και  μια  πιο  συμμετρι¬ 
κή  σχέση  προκύπτει  αφού  στηρίξεται  στον  αλ¬ 
ληλοσεβασμό.  Υπό  αυτούς  τους  όρους,  αφού  οι 


συμμετέχοντες  στο  διάλογο  έχουν  την  ελευθε¬ 
ρία  να  εκφράσουν  τις  σκέψεις  τους  -  ο  καθένας 
και  η  καθεμιά  ξεχωριστά  -  να  εξετάσουν  θέσεις 
που  αντικρούουν  την  άποψη  τους  και  να  υπερα¬ 
σπίσουν  τη  θέση  τους,  αυθεντικές  μορφές  δια¬ 
νοητικής  επικοινωνίας  καθίστανται  δυνατές.  Κά¬ 
τω  από  αυτές  τις  περιστάσεις,  όπου  τα  παιδιά  δεν 
περιορίζονται  από  μια  κυρίαρχη  επιρροή,  οι  όροι 
υπάρχουν  για  την  εμφάνιση  εποικοδομητικών  και 
καινοτόμων  λύσεων  στα  προβλήματα  και  τη  δό¬ 
μηση  καινούργιας  γνώσης.  Η  αναδόμηση  της  γνώ¬ 
σης  υποστηρίζεται  από  την  εμφάνιση  ενός  κανό¬ 
να  αμοιβαιότητας  μεταξύ  των  αλληλεπιδρώντων 
συνεργατών  που  υποστηρίξει  τον  αυτόνομο  συλ¬ 


λογισμό  των  μαθητών.  Εδώ  η  γνώση  που  προ¬ 
κύπτει  δεν  είναι  απλή  πεποίθηση  αφού  είναι  πά¬ 
ντα  ανοικτή  στη  διάψευση,  εύκαμπτη  και  προ¬ 
σαρμοσμένη  στη  λογική  του  επιχειρήματος  παρά 
την  επιβολή  από  μια  εξωτερική  αρχή.  Με  άλλα  λό¬ 
για,  οι  σχέσεις  συνεργασίας  παρέχουν  το  χώρο 
για  την  πρόοδο  του  συλλογισμού  και  την  ηθική 
ανάπτυξη  του  μαθητή. 

Στην  επιστημολογική  προσέγγιση  του  Ρΐ0£θΐ 
λοιπόν  αλλά  και  σε  πιο  σύγχρονες  έρευνες  κοι¬ 
νωνικής  και  αναπτυξιακής  ψυχολογίας  (βλ.  Ρ50ΙΪ15 


&  Ωυνθθη,  2006,2007·  Ρ50ΙΙ15,  20050,  20050) 
βρίσκεται  η  σημαντική  θεωρητική  σύνδεση  με¬ 
ταξύ  των  δύο  μορφών  γνώσης  με  τους  δύο  τύ¬ 
πους  κοινωνικών  σχέσεων.  Κατ’  επέκταση,  η  δι¬ 
δασκαλία  της  ιστορίας  σαν  κληρονομιά  που  κύριο 
στόχο  έχει  την  μετάδοση  της  μίας  και  μοναδικής 
οπτικής  γωνίας  της  δικής  μας  εθνικής  ομάδας, 
την  εξιστόρηση  και  αφομοίωση  της  επίσημης 
ιστορικής  αφήγησης  με  μόνο  στόχο  την  ενδυ¬ 
νάμωση  της  εθνικής  ταυτότητας  των  παιδιών  στη- 
ρίξεται  σε  κοινωνικές  σχέσεις  εξαναγκασμού  αφού 
το  “όλο”  της  κοινωνίας  προσπαθεί  να  επιβληθεί 
στο  “μέρος”,  την  ατομικότητα  του  παιδιού. 

Είναι  φανερό  ότι  η  προσπάθεια  να  διδαχθεί  η 


σχολική  Ιστορία  σαν  κληρονομιά  μέσα  από  τον 
εθνοκεντρικό  φακό  καταπ ιέξει  την  ελεύθερη 
ανταλλαγή  απόψεων,  την  κριτική  της  επίσημης 
εξιστόρησης  και  παρεμποδίξει  την  ανάπτυξη  των 
ιστορικών  δεξιοτήτων  και  κατά  συνέπεια  της  κρι¬ 
τικής  σκέψης  των  μαθητών.  Αυτές  οι  ελλείψεις 
και  ατροφίες  αποτελούν  σημαντικές  αδυναμίες 
ασύμβατες  με  την  έννοια  του  ενεργού  πολίτη 
ενός  δημοκρατικού  και  ευρωπαϊκού  πολιτεύμα¬ 
τος.  Και  αυτό  γιατί  η  τυφλή  πίστη  στο  δογματι¬ 
κό  λόγο  σαν  “ορθοδοξία”  της  απόλυτης  αλήθει¬ 


ας,  η  άρνηση  ή  αδυναμία  συμμετοχής  σε  διαδι¬ 
κασίες  ελεύθερου  διαλόγου,  εύκολα  μπορούν  να 
οδηγήσουν  σε  αυτό  που  ο  5ΐ0υό  (1993)  απο- 
καλεί  τυφλό  πατριωτισμό,  την  κατάσταση  δηλα¬ 
δή  κατά  την  οποία  ο  πολίτης  παρουσιάξει  μια 
άκαμπτη  σύνδεση  με  το  έθνος,  και  συμμετέχει 
σε  μια  άκριτη  θετική  αξιολόγηση,  και  τυφλή  υπο¬ 
ταγή  στην  ομάδα,  ενώ  οι  διαφωνούσες  απόψεις 
στο  εσωτερικό  προπηλακίξονται  ως  προδοτικές 
αφού  υπονομεύουν  το  εθνικό  φρόνημα  και  ομο¬ 
φωνία  του  σκοπού.  Η  διδασκαλία  της  ιστορίας 
σαν  κληρονομιά  προωθεί  τον  τυφλό  πατριωτι¬ 
σμό  δεδομένου  ότι  στοχεύει  στην  ενίσχυση  των 
συναισθημάτων  ταύτισης  των  παιδιών  με  το  έθνος 
εις  βάρος  όλων  των  άλλων  που  δεν  εμπίπτουν 
στα  όρια  της  ομάδας.  Στο  συγκείμενο  αυτό,  η 
οπτική  γωνία  του  “άλλου”  δεν  παρουσιάξεται 
επειδή  υπονομεύει  την  “αντικειμενικότητα”  του 
επίσημα  αποδεκτού,  εκλαμβανομένου  ως  από¬ 
λυτα  αληθινού,  ιστορικού  αφηγήματος. 

Η  Ευρωπαϊκή  Κύπρος  του  σήμερα,  με  ανεπί¬ 
λυτο  το  Κυπριακό  πρόβλημα  και  την  έλλειψη  εμπι¬ 
στοσύνης  μεταξύ  των  δύο  μεγαλύτερων  κοινο¬ 
τήτων  της  Κύπρου  να  καταγράφεται  ερευνητικά 
(βλ.  έρευνα  ϋΝΡΙΩΥΡ,  2007),  χρειάξεται  επι- 
μορφωμένους  εκπαιδευτικούς  που  να  είναι  σε 
θέση  (ανεξαρτήτως  γλωσσικής,  θρησκευτικής  ή 
άλλης  προέλευσης  ένθεν  κακείθεν  της  πράσινης 
γραμμής)  να  καλλιεργήσουν  συνεργατικές  και 
ιστορικές  δεξιότητες  στους  μαθητές  τους  μέσα 
από  ελεύθερο  διάλογο,  βοηθώντας  τους  στο  να 
εκφράξουν  κριτική,  ακόμη  και  απέναντι  στην  επί¬ 
σημη  ιστορική  εξιστόρηση,  ώστε  να  καταστούν 
ικανοί  να  αποκεντρώνονται  από  τις  δικές  τους 
“αλήθειες”,  μέσα  από  ορθολογικές  πρακτικές  και 
νοοτροπίες.  Ο  προσανατολισμός  στον  ελεύθερο 
διάλογο  είναι  αναγκαίος  για  μια  κριτική  εκπαι¬ 
δευτική  δράση  και  την  υπερνίκηση  τυχών  δημο¬ 
κρατικών  ελλειμμάτων.  Στο  κυπριακό  συγκείμε¬ 
νο,  ειδικότερα,  ένας  τέτοιος  προσανατολισμός 
προτείνει  ως  φιλοσοφική  βάση  της  διαλεκτικής 
της  συνεργασίας. 

Η  διαλεκτική  της  συνεργασίας  αποτελεί  την 
ελάχιστη  προϋπόθεση  για  την  πραγματική  κατα¬ 
νόηση  των  σύγχρονων  μεθόδων  διδασκαλίας  της 
ιστορίας  που  επεκτείνονται  πολύ  πέραν  της  ικα¬ 
νότητας  για  αποκέντρωση  από  την  απόλυτη 
“αλήθεια”.  Η  διδασκαλία  της  ιστορίας  στην  Κύ¬ 
προ,  ένθεν  κακείθεν  της  πράσινης  γραμμής,  έχει 
να  καλύψει  πολύ  περισσότερο  δρόμο  από  την 
απλή  αποκάλυψη  ιδίων  λαθών  και  εγκλημάτων 
του  παρελθόντος,  γιατί  αν  οι  αλλαγές  μείνουν  σε 
αυτό  το  επίπεδο,  ελλοχεύει  ο  κίνδυνος  του  αφε¬ 
λούς  σχετικισμού.  Προκύπτει  κατ’  ανάγκη,  λοι¬ 
πόν,  πως  μια  περιεκτικότερη  προσέγγιση  στη  δι¬ 
δασκαλία  της  ιστορίας  οφείλει  να  στοχεύσει  στην 
ενίσχυση  της  πολυπρισματικότητας  της  Ιστορίας 
ως  μεθοδολογική  αλλά  και  επιστημολογική  πρό¬ 
ταση.  Η  πολυπρισματικότητα  προσθέτει  μια  επι¬ 
πλέον  διάσταση  στο  ιστορικό  αφήγημα  με  τη  συ¬ 
μπλήρωση  της  γραμμικής  διαδικασίας  με  μια  ακο¬ 
λουθία  παράλληλα  εξελισσόμενων  ενεργειών  από 
σημαντικούς  “άλλους”  (5ΐΓ0άΙίη§,  2003,  ρ.19). 
Ανάμεσα  σε  άλλα,  η  εφαρμογή  της  πολυπρισμα- 
τικότητας  στο  κυπριακό  συγκείμενο  θα  φέρει 
στην  επιφάνεια  τις  αμοιβαίες  επιρροές  μεταξύ 
των  διαφόρων  εθνοτικών,  κοινωνικών,  γλωσσι¬ 
κών  και  θρησκευτικών  ομάδων  της  Κύπρου,  τις 
επιρροές,  επιδράσεις  και  επιπτώσεις  από  τις  επεμ¬ 


βάσεις  γειτονικών  χωρών  και  αποικιοκρατικών 
δυνάμεων,  καθώς  και  το  ρόλο  των  διεθνών  συμ- 
μαχιών,  ανταγωνισμών  και  συμφερόντων.  Με 
αυτό  τον  τρόπο  θα  ριχτεί  περισσότερο  φως  στις 
καταστάσεις  που  οδήγησαν  στη  σύγκρουση,  την 
κατοχή  και  ντε  φάκτο  διαίρεση,  αλλά  και  στις 
προσπάθειες  για  μια  δίκαιη,  βιώσιμη  και  λει¬ 
τουργική  λύση  του  κυπριακού  προβλήματος. 

Για  να  μπορούν  όμως  οι  εκπαιδευτικοί  να  αντα- 
ποκρίνονται  συνεχώς  και  με  επιτυχία  στις  τόσες 
προκλήσεις  που  η  διδασκαλία  της  Ιστορίας  στην 
Κύπρο  του  σήμερα  παρουσιάξει,  απαραίτητη 
προϋπόθεση  είναι  τα  προγράμματα  κατάρτισης 
και  επιμόρφωσής  τους  να  κινούνται  στους  ακό¬ 
λουθους,  τρεις  βασικούς  άξονες  (Κόκκινος,  2006): 
(α)  στην  επαρκή  γνώση  του  επιστημονικού  αντι¬ 
κειμένου  της  Ιστορίας,  καθώς  και  των  επιστημο¬ 
λογικών  προϋποθέσεων  και  ορίων  της  ιστορικής 
γνώσης  σε  συνάρτηση  με  τα  επιστημολογικά  πα¬ 
ραδείγματα  και  τις  ιστοριογραφικές  σχολές  και 
τάσεις,  (β)  στην  επαρκή  γνώση  των  σύγχρονων 
εξελίξεων  στη  διδακτική  της  Ιστορίας  και  (γ) 
στους  όρους  της  επαρκούς  -  επιστημονικά  και 
παιδαγωγικά  -  “μετατόπισης”  της  έγκυρης  ακα¬ 
δημαϊκής  γνώσης  σε  σχολική  γνώση,  καθώς  και 
στη  μελέτη  των  γενικότερων  πολιτικό-κοινωνι- 
κών  και  ιδεολογικών  λειτουργιών  του  μαθήμα¬ 
τος  της  Ιστορίας. 

Το  περιεχόμενο,  η  επιστημολογία  και  η  μεθο¬ 
δολογία  των  προγραμμάτων  κατάρτισης  και  επι¬ 
μόρφωσης  των  εκπαιδευτικών  οι  οποίοι  διδά¬ 
σκουν  Ιστορία  στη  δημοτική  και  μέση  εκπαίδευ¬ 
ση  στην  Κύπρο,  πρέπει  να  αρχίσουν  να  προβλη- 
ματίξουν  σοβαρά  τόσο  τους  ίδιους  τους  εκπαι¬ 
δευτικούς,  όσο  και  αυτούς  που  καθορίξουν  την 
εκπαιδευτική  πολιτική.  Η  όσο  το  δυνατόν  πλη¬ 
ρέστερη  επιμόρφωση  είναι  δικαίωμα  και  καθήκον 
του  κάθε  εκπαιδευτικού  που  σέβεται  το  παιδί, 
τον  εαυτό  του  και  το  λειτούργημά  του. 

Η  άρνηση  του  θανάτου 


Του  Θανάση  Τριαρίδη* 


Στο  νου  μου  έχω  εκείνη  τη  σκιά  στον 
τοίχο  της  Χιροσίμα  -  τη  σκιά  που  κά¬ 
ποτε  ήταν  ένας  άνθρωπος.  Σκέφτο¬ 
μαι  πως  ετούτη  η  σκιά  είναι  -αλίμο¬ 
νο-  έργο  ανθρώπινο  σκέφτομαι  πως 
κάθε  τέτοιος  θανατερός  όλεθρος  προϋποθέ¬ 
τει  έναν  θεσμό  θανάτου,  έναν  στρατό  που  να 
τον  λατρεύει,  που  να  θρέφεται  από  αυτόν. 
Μα  τι  είναι  ο  στρατός;  Η  υπαγωγή  του  αν¬ 
θρώπου  σε  έναν  μηχανισμό  εξόντωσης  της 
ξωής  -  μια  εκπαίδευση  σε  φονικά  όπλα,  σε 
ήθη  μίσους,  σε  δεδομένα  φόβου.  Αλλιώς:  η 
εκμάθηση  του  τελετουργικού  φόνου,  η  προ¬ 
σχώρηση  του  ανθρώπου  στην  απανθρωπιά. 
Φυσικά  συνοδεύεται  από  όλες  τις  ιδεολογικές 
κατασκευές  των  εξουσιών:  Έθνος,  Θρησκεία, 
Προαιώνιος  Εχθρός,  Εθνική  Άμυνα,  Ζωτικός 
Χώρος.  Όποιος  δεν  πείθεται  από  όλα  αυτά 
τα  ψέματα,  όποιος  αρνείται  να  πολεμήσει  την 
ξωή,  είναι  είτε  δειλός,  είτε  προδότης.  Πάντοτε 
ένας  Μπαμπούλας  που  “θα  έρθει  να  σκοτώ¬ 
σει  και  να  βιάσει  τις  μανάδες  και  τις  γυναί¬ 
κες  μας”  είναι  το  όργανο  της  απαραίτητης 
χειραγώγησης.  Και  ελάχιστοι  σκέφτονται  πως 
ο  Μπαμπούλας  δεν  είναι  τίποτε  άλλο  από  έναν 
άλλον  στρατό  εκπαιδευμένο  στο  μίσος  και 
στον  θάνατο  παρόμοια  με  τον  δικό  μας.  Ελά¬ 
χιστοι  σκέφτονται  πως  όλα  τα  ολοκαυτώμα¬ 
τα  της  ιστορίας  τα  έκαμαν  υπάκουοι  και  κα- 
λοεκπαιδευμένοι  στρατιώτες:  τέτοιοι  φόρ¬ 
τωσαν  τα  τραίνα  για  το  Άουσβιτς,  τέτοιοι  ρί¬ 
ξανε  τη  βόμβα  στη  Χιροσίμα. 

Δυστυχώς  όλα  αυτά  τα  γράφω  εκ  του 
ασφαλούς.  Η  σύμπτωση  των  λόγων  με  την 
πράξη  είναι  το  μέγα  ξητούμενο  της  ηθικής 
φιλοσοφίας  από  τον  καιρό  του  πλατωνικού 
Κρίτωνα  (εκεί  όπου  η  θεωρία  αναμετριέται 
με  την  δυνατότητα  της  πράξης).  Κι  εγώ  στην 
πράξη  στάθηκα  δειλός:  όταν  έφτασα  στα  εί¬ 
κοσι  τέσσερα,  αντί  να  αρνηθώ  τον  θεσμό  του 
θανάτου  πληρώνοντας  το  τίμημα  της  από¬ 
φασής  μου,  υπηρέτησα  κι  εγώ  ένοπλα  την 
στρατιωτική  μου  θητεία  δίχως  την  παραμι¬ 
κρή  διαμαρτυρία  ή  αντίσταση.  Ο  λόγος  ετού¬ 
της  της  θλιβερής  υποταγής:  ο  φόβος  να  βγει 
κανείς  από  το  σκλαβωμένο  κοπάδι,  από  την 
βολική  πεπατημένη  της  ανελευθερίας,  η  συ¬ 
νειδητή  και  ασυνείδητη  αποδοχή  διαφόρων 
φασιστικών  στρεβλώσεων  περί  ανδροπρέ- 
πειας,  καθήκοντος,  λεβεντιάς  και  φιλότιμου, 


ο  εαυτούλικος  τρόμος  για  τις  συνέπειες,  όλα 
μαξί.  Πολύ  σύντομα  έγινα  πολυβολητής  σε 
όπλα  που  ρίχνουν  εξακόσιες  σφαίρες  το  λε¬ 
πτό,  εκπαιδεύτηκα  σε  προσομοιώσεις  θανά¬ 
του,  έκανα  δεκάδες  βολές  πάνω  σε  χάρτι¬ 
νους  στόχους  που  είχαν  πάνω  τους  ξωγρα- 
φισμένους  ανθρώπους,  αποδέχτηκα  την  βία 
και  την  απειλή  ως  μέθοδο  επιβίωσης.  Πλέον 
είμαι  ένας  ακόμη  άνθρωπος  με  συνείδηση 
υπό  αναστολή  -  ένας  ακόμη  τροχός  της  θα¬ 
νατηφόρας  μηχανής:  το  επίσημο  κράτος  με 
ενεθάρρυνε,  η  επίσημη  θρησκεία  με  επικρό¬ 
τησε,  η  χειραγωγημένη  κοινωνία  με  λογά¬ 
ριασε  για  αξιοσέβαστο  μέλος  της. 

Ευτυχώς  υπάρχουν  κάποιοι  άλλοι,  κάποι¬ 
οι  που  κολυμπάν  ανάποδα  στα  ποτάμια  -  και 
οι  εμπειρότεροι  λένε  πως  αυτοί  είναι  που  κου¬ 
βαλάν,  με  θυσίες  και  τίμημα,  την  σπορά  ενός 
καλύτερου  κόσμου.  Από  τον  καιρό  του  Αρχί¬ 
λοχου  και  του  Αριστοφάνη  μέχρι  τους  αναρ¬ 
χικούς  φιλοσόφους  του  19ου  αιώνα  και  τα 
αντιπολεμικά  κινήματα  του  20ου  διανύθηκε 
ένας  αργός  όσο  και  κρίσιμος  δρόμος.  Το  κί¬ 
νημα  των  ανθρώπων  που  αρνήθηκαν  να  εκ¬ 
παιδευτούν  στον  θάνατο  και  να  τον  υπηρε¬ 
τήσουν,  γεννημένο  μαξί  με  οράματα  κοινω¬ 
νικών  ουτοπιών,  βρίσκει  σήμερα,  στον  κό¬ 
σμο  ολόκληρο  αλλά  και  στην  Ελλάδα,  την  έκ¬ 
φραση  του  μέσα  από  τους  Αντιρρησίες  Συ¬ 
νείδησης.  Δηλαδή:  μέσα  από  ανθρώπους  που 
φυλακίξονται,  κυνηγιούνται,  καταδιώκονται, 
υβρίξονται  και  λοιδορούνται  επειδή  αποφά¬ 
σισαν  να  μην  υπηρετήσουν  την  θεσμοθετη¬ 
μένη  βία,  την  λογική  που  βλέπει  τον  Άλλο  ως 
εχθρό,  την  απαξίωση  της  ξωής.  Είναι  άν¬ 
θρωποι  σαν  κι  εμάς  -  με  οικογένειες,  καθη¬ 
μερινές  αγωνίες  και  ανάγκες,  όνειρα  και  επι¬ 
θυμίες:  ο  Φίλιππος  Κυρίτσης,  ο  Μιχάλης  Μα- 
ραγκάκης,  ο  Νίκος  Καρανίκας,  ο  Λάξαρος 
Πετρομελίδης,  ο  Γιώργος  Μοναστηριώτης 
και  πολλοί  άλλοι  (τα  ονόματα  τους  θα  παρα¬ 
μείνουν  άγνωστα  στις  υπερήφανες  πλειοψη- 
φίες).  Μα  αυτοί  οι  άνθρωποι  σαν  κι  εμάς, 
βρήκαν  την  δύναμη  να  αντιστοιχίσουν  πνευ¬ 
ματικές  αξίες  σε  υλικές  ανάγκες  -  και  να  επι- 
λέξουν  (προσοχή  στο  ρήμα:  να  επιλέξουν)  τις 
πρώτες.  Ας  μιλήσουμε  στα  παιδιά  μας  για 
όλους  αυτούς.  Για  το  δικό  τους  θάρρος,  για 
τη  δική  μας  υποταγή. 

*  Μακεδονία  της  Κυριακής,  στις  19-9-2004.  Περι¬ 
λαμβάνεται  στο  βιβλίο  του  Σημειώσεις  για  το  τρε- 
μάμενο  σώμα,  2006  Σειρά  Αντιρρήσεις,  Εκδ.  Τυ- 
πωθήτω.) 

ΠΕΡΙΠΕΤΕΙΕΣ  ΙΔΕΩΝ 


Φόνοι  χωρίς  φονιάδες 


Του  Κωστή  Αχνιώτη 


Μια  από  τις  πιο  αληθινές  εκ¬ 
δηλώσεις  που  διαπερνούν 
την  καρδιά  του  Κυπρια¬ 
κού  και  οικοδομούν  ή  και 
απεικονίζουν  ταυτόχρο¬ 
να  τη  δικοινοτική  συνείδηση  των 
Κυπρίων  -  τη  συνείδηση  δηλαδή  της 
κυπριακής  πραγματικότητας  -  είναι 
οι  εκδηλώσεις  μνήμης  στα  αθώα  θύ¬ 
ματα  των  δικοινοτικών  συγκρούσε¬ 
ων  που  διοργανώνονται  κάθε  Ιού¬ 
λιο,  εδώ  και  λίγα  χρόνια.  Την  πρω¬ 
τοβουλία  είχε  πάρει  η  Εργατική  Δη¬ 
μοκρατία  μαδί  με  το  κόμμα  Νέα  Κύ¬ 
προς,  χρόνο  όμως  με  το  χρόνο  πλη¬ 
θαίνουν  και  οι  οργανώσεις  που  συν- 
διοργανώνουν  και  ο  κόσμος  που 
συμμετέχει.  Πέρσι  μάλιστα,  χρονιά 
που  συμμετείχαν  σε  σημαντικό  βαθ¬ 
μό  και  μέλη  των  οικογενειών  των 
δολοφονημένων  και  από  τις  δύο 
κοινότητες,  οι  εκδηλώσεις  είχαν  πά¬ 
ρει  τη  μορφή  ενός  νέου  δικοινοτι- 
κού  συναπαντήματος  ανάμεσα  σε 
άτομα  που  τα  ένωσε  το  αδικοχαμέ¬ 
νο  αίμα  των  δικών  τους. 

Η  φετινή  χρονιά,  μέσα  από  τις  ερ¬ 
γασίες  της  Επιτροπής  Διερεύνησης 
της  τύχης  των  αγνοουμένων  φέρνει 
στο  φως  της  δημοσιότητας  πολλές 
τραγικές  ιστορίες  μαδικών  φόνων 
άοπλων  ανδρών,  γυναικών,  παιδιών 
ακόμα  και  βρεφών  και  από  τις  δύο 
κοινότητες.  Τα  περισσότερα  ήταν 
γνωστά  από  την  προφορική  ιστορία 
η  οποία  ανέλαβε  να  κρατήσει  έστω 
και  σκόρπια  στη  μνήμη  των  Κυπρίων 
την  αποσιωποιημένη  πλευρά  της 
ιστορίας  μας  μέχρι  να  πνιγεί  το  επί¬ 
σημο  παραμύθι  στα  ψέματά  του  και 


τις  σιωπές  του.  Ήδη  θα  προσέξατε 
ότι  όταν  γινόταν  λόγος  για  αυτές  τις 
μαδικές  φονικές  εθνοκαθάρσεις  λίγα 
χρόνια  πριν,  μια  σειρά  εθνοπατέρες 
θα  άρχιδαν  να  μιλούν  για  νέους  προ¬ 
δότες  και  θα  δητούσαν  νέα  κεφάλια 
επί  πίνακι.  Όχι  βέβαια  κεφάλια  των 
φυσικών  ή  ηθικών  αυτουργών  αλλά 
αυτών  οι  οποίοι  μιλούσαν  δημόσια 
για  τους  φόνους  αυτούς.  Τώρα  η 
στρατηγική  άλλαΞε.  Τα  κακά  νέα 
περνούν  στις  μέσα  σελίδες  σαν  επα¬ 
ναλήψεις,  σαν  ντεδιά  -  βυ,  και  άμα  εί¬ 
ναι  να  δοθεί  καμιά  έμφαση  καθ’ 
υποχρέωσιν  είναι  για  τις  βαρβαρό¬ 
τητες  της  άλλης  πλευράς.  Ωστόσο, 
αυτά  συμβαίνουν  και  συμβαίνουν 
σε  μια  περίοδο  προσωρινής  ανά¬ 
καμψης  του  εθνικισμού,  πλησιάζει 
όμως  η  ώρα  που  θα  πάρουν  τη  θέ¬ 
ση  που  τους  αΞίδει  ως  επίσημες  και 
δημόσιες  παραδοχές.  Την  ώρα  αυ¬ 
τή  ακριβώς,  ετοιμάζουν  εκδηλώ¬ 
σεις  μνήμης  στις  οποίες  έχουμε  ήδη 
αναφερθεί,  η  ανατρεπτική  για  την 
ψευδοϊστορία  εργασία  της  ατρόμη¬ 
της  Σεβκιούλ  Ουλουτάγκ,  η  ταινία  - 
τομή  του  Αντώνη  Αγκαστινιώτη  για 
τις  σφαγές  της  Αλόα  και  Σανταλά- 
ρη,  άλλες  ταινίες  του  Πανικού  Χρύ¬ 
σανθού  και  άλλες  ακόμα  εργασίες 
όπως  το  πορτοκαλί  βιβλίο  και  άλλα. 
Κοντά  σ’  αυτά  αναφέρουμε  και  την 
ταινία  του  τελευταίου  “Ακάμας”  που 
θέτει  το  θέμα  των  εκτελεσθέντων 
αριστερών  από  την  ΕΟΚΑ,  ένα  ακό¬ 
μα  κομμάτι  της  σκοτεινής  πλευράς 
του  φεγγαριού. 

Τώρα  πλέον  λοιπόν  η  Κυπριακή 
Δημοκρατία  γνωρίδει  “  επίσημα”  ότι 
στο  έδαφος  που  ελέγχει  έγιναν  μα- 
δικοί  φόνοι.  Ψάχνει  και  βρίσκει  τα 


λείψανα  των  θυμάτων  και  τα  μαδεύει 
για  να  τα  ανταλλάζει  με  τα  λείψανα 
των  Ελληνοκυπρίων  θυμάτων  της 
άλλης  πλευράς.  Οι  πεντακόσιοι  τόσοι 
χαμένοι  Τουρκοκύπριοι  στα  Ξερο¬ 
πήγαδα  και  τους  άλλους  μαδικούς 
τάφους  άρχισαν  να  υπάρχουν  για 
το  περήφανο  διεθνώς  αναγνωρι¬ 
σμένο  κυπριακό  κράτος  μόνο  όταν 
απόκτησαν  ανταλλακτική  αΞία.  Κι 
αυτό  μπορεί  να  γίνεται  μόνο  με  την 
ενεργό  και  παρατεταμένη  βοήθεια  - 
παρέμβαση  των  Ξένων.  Για  πολλές 
δεκαετίες  οι  διάφορες  κυβερνήσεις 
της  Κυπριακής  Δημοκρατίας,  οι 
Υπουργοί  της,  της  Δικαιοσύνης,  οι 
εισαγγελείς  της  οι  αστυνόμοι  της  δεν 
θεώρησαν  ποτέ  ότι  όταν  χάνεται 
ένας  πολίτης  τους  είναι  αυτεπάγ- 
γελτα  υποχρεωμένοι  να  τον  βρί¬ 
σκουν  νεκρό  ή  δωντανό.  Και  φυσι¬ 
κά  να  διερευνούν  το  πώς  και  το  για¬ 
τί  και  να  παραπέμπουν  και  στα  δι¬ 
καστήρια  αφού  κατ’  ισχυρισμόν  δια- 
κονούν  ένα  κράτος  που  εφαρμόδει 
τους  δημοκρατικούς  του  νόμους  ( 
Κράτος  Δικαίου  ).  Άντ’  αυτού  άκρα 
του  τάφου  (  ακριβώς  )  σιωπή.  Κα¬ 
νένα  από  τα  τρία  πουλάκια  που  μαρ¬ 
τυρούν  τις  εθνικές  αλήθειες  στα  δη¬ 
μοτικά  τραγούδια  των  αναγνωστι¬ 
κών  της  ελληνόψυχης  παιδείας,  δεν 
μολόγησε  ότι  το  κράτος  όχι  μόνο 
γνώριδε  αλλά  και  συγκάλυπτε  και 
ίσως  άνθρωποί  του  έβαλαν  άμεσα 
και  το  χεράκι  τους  σε  κάποιες  περι¬ 
πτώσεις.  Άλλωστε  οι  ηθικοί  αυ¬ 
τουργοί  ποιοι  άλλοι  μπορεί  να  είναι 
παρά  οι  δημιουργοί  του  “σχεδίου 
Ακρίτας”; 

Η  τουρκοκυπριακή  πλευρά  συ- 
μπεριφέρεται  όσον  αφορά  ανάλο¬ 


γα  εγκλήματα  εις  βάρος  Ελληνοκυ¬ 
πρίων  με  τον  ίδιο  βασικά  τρόπο.  Οι 
ομοιότητες  στο  θέμα  τούτο  μεταΞύ 
νόμιμου  κράτους  και  ψευδοκρά¬ 
τους,  όπως  λέμε  συνήθως,  είναι  αμε¬ 
λητέες.  Κάτω  από  την  ομπρέλα  του 
ανθρωπισμού  ταυτοποιούν  λείψα¬ 
να  όπως  θα  ταυτοποιούσαν  τα  θύ¬ 
ματα  μιας  φυσικής  καταστροφής  για 
την  οποία  μόνος  υπεύθυνος  δεν  θα 
μπορούσε  να  ήταν  κανένας  άλλος 
πλην  του  Θεού.  Είναι  και  ο  μόνος 
τομέας  στον  οποίο  τελικά  οι  δύο 
πλευρές  τα  βρίσκουν  ως  ένα  βαθ¬ 
μό.  Αυτές  οι  συμπεριφορές  δεν  πα¬ 
ραπέμπουν  ούτε  σε  κράτη  ούτε  σε 
ψευδοκράτη  ούτε  και  σε  κοινότη¬ 
τες  για  να  θυμίσουμε  την  ατάκα  ενός 
προεδρικού  διαγγέλματος,  παραπέ¬ 
μπουν  σε  παρακράτη. 

Αλλά  αυτές  οι  συμπεριφορές 
αφορούν  στις  ελίτ  που  εΞουσιάδουν 
τον  τόπο.  Οι  πολίτες  όμως  αυτού 
του  τόπου  φέρουν  στους  ώμους 
τους  όχι  μόνο  το  βάρος  των  εΞου- 
σιών  που  τους  ποδηγετούν  αλλά  φέ¬ 
ρουν  και  το  βάρος  ή  την  ενοχή  της 
σιωπής  τους,  θα  4  λεγα  μέχρι  και  τώ¬ 
ρα.  Η  κοινωνία  δεν  είχε  καταφέρει 
να  δημιουργήσει  στοιχειώδεις  αντι¬ 
στάσεις  που  θα  διάσωδαν  την  δική 
της  αΞιοπρέπεια,  θα  κληροδοτού¬ 
σαν  κάτι  σαν  ακτίδα  φωτός  από  το 
σκοτεινό  μας  χθες.  Ακόμα  και  τώ¬ 
ρα  έχω  την  εντύπωση  ότι  αυτό  που 
μας  σώδει  από  νέα  γλιστρήματα 
στη  βαρβαρότητα  είναι  το  διεθνές 
περιβάλλον  παρά  οι  εσωτερικές  αντι¬ 
στάσεις. 

Η  σιωπή  ήταν  πολλές  φορές  αυ¬ 
τόβουλη  και  στηριδόταν  στη  λαν¬ 


θασμένη  αντίληψη  ότι  το  εθνικό 
συμφέρον  επιβάλλει  αυτολογοκρι- 
σία  και  παραχωρήσεις  σε  θέματα 
προσωπικής  συνείδησης,  αντίληψη 
η  οποία  έχει  μεν  υποστεί  κάποια 
φθορά  είναι  όμως  ακόμα  κυρίαρχη, 
εΞ  ου  και  το  γεγονός  ότι  μιλούν  ακό¬ 
μα  και  τώρα  μόνο  λίγοι  γι’ αυτό  το 
θέμα..  Μαδί  και  παράλληλα  όμως  με 
την  αυτόβουλη  σιωπή  υπήρχε  και  η 
σιωπή  που  επέβαλλε  ένα  δίκτυο  συ¬ 
γκάλυψης  από  πολλά  άτομα  στο 
οποίο  ανήκαν  βέβαια  και  οι  ίδιοι  οι 
φυσικοί  αυτουργοί  αλλά  και  κομ¬ 
μάτι  της  Αστυνομίας,  των  ενόπλων 
ομάδων  και  λίγο  αργότερα  της  εθνο¬ 
φρουράς,  (υπόθεση  Κοφίνου),  υπάλ¬ 
ληλοι  υπουργείων  και  εκδότες  και 
δημοσιογράφοι.  Εδώ  ίσως  να  βρί¬ 
σκεται  και  η  πιο  σιωπηλή  αλλά  και  η 
πιο  σθεναρή  συνιστώσα  του  “σθε¬ 
ναρού  Όχι”. 

Πριν  λίγες  μέρες  στη  Λεμεσό  έγι¬ 
νε  μια  εκδήλωση  του  διακοινοτικού 
φόρουμ  ενάντια  στο  ρατσισμό  και 
τον  εθνικισμό  μαδί  με  μια  νέα  ορ¬ 
γάνωση,  στα  σπάργανα  υποθέτω, 
που  φέρει  τον  τίτλο  “δικοινοτική 
πρωτοβουλία  συγγενών  αγνοουμέ¬ 
νων,  θυμάτων  σφαγών  και  άλλων 
θυμάτων  πολέμου”.  Η  προσπάθεια 
αυτή  βοηθά  να  φτιάΞουμε  την  ακτί¬ 
δα  φωτός  στην  οποία  αναφερθή¬ 
καμε  πιο  πάνω.  Ανακαλεί  στη  μνήμη 
μου  λίγα  λόγια  που  μου  είχε  πει  πριν 
πολλά  χρόνια  ο  Τουρκοκύπριος  κοι¬ 
νοτάρχης  της  Τόχνης.  “  Γιε  μου  εμείς 
κουβαλούμε  ασήκωτο  φορτίο.  Φέρ- 
μου  τους  δικούς  σας  που  κουβα¬ 
λούν  έτσι  μαράδια  σαν  εμάς,  τδαι 
μεις  εννά  λύσουμε  το  Κυπριακό”. 

3ήηίθΐί5@5ρίά6Γη6ΐ.ΟΟΠΊ.θγ 

ΠΕΡΙΠΕΤΕΙΕΣ  ΙΔΕΩΝ 


Κατατέθηκε  στη  βουλή  το  νομοσχέδιο  για  κοινωνική  θητεία 

ΣΤΡΑΤΟΣ  ΚΑΙ  ΠΡΑΣΣΕΙΝ  ΑΛΟΓΑ 


Του  Τάσσου  Λάμπρου 


Για  να  το  φτιάνουν  Ζήτησαν 
πληροφορίες  από  χώρες  που 
υπάρχει  ο  θεσμός  της  κοινω¬ 
νικής  θητείας.  Διερωτώμαι  αν 
βρήκαν  κάποια  χώρα  του  κό¬ 
σμου  που  να  έχει  κοινωνική  θητεία 
30  μήνες.  Οι  πλείστες  ευρωπαϊκές 
χώρες  έχουν  αντικαταστάσει  την 
υποχρεωτική  στράτευση  με  τον 
επαγγελματικό  στρατό.  Χώρες  όπως 
η  Ισπανία  ,  η  Γαλλία,  η  Αγγλία,  το 
Βέλγιο,  η  Τσεχία,  η  Ρουμανία,  κ.λπ.  ο 
νέος  δεν  πηγαίνει  καθόλου  στρατό 
ενώ  σε  άλλες  ευρωπαϊκές  χώρες  η 
θητεία  είναι  μερικοί  μήνες.  Ανάλογη 
σε  χρόνο  είναι  και  η  κοινωνική  θη¬ 
τεία. 

Δυστυχώς  η  συντήρηση  και  η  έλ¬ 
λειψη  οράματος  χαρακτηρίζει  την 
Επιτροπή  Άμυνας.  Αδυνατούν  να 
πάρουν  τα  μηνύματα  που  τους  δί¬ 
νονται  όχι  μόνο  από  τους  φυγό¬ 
στρατους  αλλά  και  από  τις  πολλές 
εκατοντάδες  του  στρατιωτών,  που 
αν  δεν  φεύγουν  είναι  γιατί  δεν  έχουν 
τη  γονική  στήριξη  για  να  το  πράξουν, 
ή  γιατί  φοβούνται  το  κοινωνικό  κό¬ 
στος  και  να  προχωρήσουν  σε  και¬ 
νοτομίες  τέτοιες  που  να  καθιστούν 
το  στρατό  ένα  θεσμό  που  να  έχει 
νόημα  για  τους  νέους.  Με  αυτόν  τον 


τρόπο  θα  έδειχναν  τις  ευαισθησίες 
τους  για  τα  παιδιά  που  υπηρετούν 
κανονικά  τη  θητεία  τους.  Εθελοτυ¬ 
φλούν  και  αρνούνται  να  έρθουν  αντι¬ 
μέτωποι  με  αυτά  που  έχουν  κάνει  το 
στρατό  ανεπιθύμητο  και  απαξιωτι- 
κό.  Ότι  δηλαδή, 

•  Υπάρχει  κακοδιοίκηση  στο  στρατό 
*  Ξοδεύονται  υπέρογκα  κονδύλια 
για  εξοπλισμούς  σε  βάρος  της  παι¬ 
δείας  και  υγείας 

•  Ξεσπούν  σκάνδαλα  κάθε  τόσο  σε 
σχέση  με  τις  αμυντικές  δαπάνες 

[μ&ς] 

•  Ο  στρατός  αποτελεί  πεδίον  δόξης 
λαμπρόν  ρουσφετιού  για  κάθε  λαϊ¬ 
κιστή  πολιτικάντη 

•  Ο  νέος  πλέον  θεωρεί  τη  θητεία  χά¬ 
σιμο  χρόνου  και  τροχοπέδη  στις 
φιλοδοξίες  του 

•  Στο  όνομα  κάποιου  ιερού  καθή¬ 
κοντος  ο  στρατευμένος  καλείται 
να  υποστεί  τις  πιο  παράλογες  αγ¬ 
γαρείες. 

•  Γόνοι  “καλών  οικογενειών”,  κα¬ 
θώς  και  αθλητές  ή  καλλιτέχνες  τυγ¬ 
χάνουν  ειδικής  μεταχείρισης 

•  Έχουμε  μία  από  τις  μεγαλύτερες 
θητείες  στον  κόσμο. 

•  Στο  στρατό  καλλιεργείται  η  μισαλ¬ 
λοδοξία  και  εθνικισμός  που  συ¬ 
μπυκνώνεται  στο  γνωστό  σύνθη¬ 
μα  “Καλός  Τούρκος  ο  νεκρός 


Τούρκος”,  τη  στιγμή  που  η  λύση 
του  Κυπριακού  προϋποθέτει  τη  συ¬ 
νύπαρξη. 

Έχουμε  κουραστεί  να  ακούμε  τον 


πατριωτικό  θίασο  του  τόπου  να 
εκτοξεύει  αφορισμούς  με  επίκεντρο 
το  στρατό.  Άτομα  που  είτε  δεν 
έχουν  οικογένειες,  είτε  υπηρέτησαν 


σε  πόστα  όχι  δυσκολότερα  από  τις 
αναπαυτικές  πολυθρόνες  που  κάθο¬ 
νται  τώρα,  είτε  δεν  υπηρέτησαν,  ανα¬ 
κάλυψαν  τον  αποδιοπομπαίο  τράγο. 

Το  παραμύθι  που  σερβίρουν  ότι 
τάχα  είμαστε  υπό  κατοχή  και  ο  κυ¬ 
πριακός  στρατός  υπάρχει  για  την 
ασφάλεια  της  χώρας  είναι  για  γέλια, 
αφού  και  ένας  ανίδεος  γνωρίδει  ότι 
σε  περίπτωση  πολεμικής  σύρραξης 
ελάχιστη  αντίσταση  μπορεί  να  προ¬ 
βάλει.  Αν  θέλουν  πράγματι  να  μας 
σώσουν  απ'  τους  [“κακούς  Τούρ¬ 
κους”]  ας  φροντίσουν  σαν  πολιτική 
ηγεσία  να  μην  επαναλάβει  τα  προ 
του  1974  λάθη.  Σαν  ομάδα  γονιών 
δητούμε  τη  δραστική  μείωση  της  θη¬ 
τείας  με  την  προοπτική  μετεξέλιξης 
του  στρατού  σε  επαγγελματικό 
[όπως  είναι  η  ηγεσία  και  οι  αξιωμα¬ 
τικοί  που  παίρνουν  μισθό]  Τη  στιγμή 
που  οι  σπουδές  πλέον  δεν  σταμα¬ 
τούν  στα  4  χρόνια  αλλά  6  και  βάλε, 
τη  στιγμή  που  η  επαγγελματική  απο¬ 
κατάσταση  είναι  ένας  αγώνας,  τη 
στιγμή  που  οι  Ευρωπαίοι  Ιδρηδες 
συνεχίζουν  απρόσκοπτα  να  κτίδουν 
το  μέλλον  τους  είναι  ανεπίτρεπτο  ο 
Κύπριος  νέος  να  βάδει  τα  όνειρα  του 
στο  ψυγείο  για  να  υπηρετήσει  είτε 
25μηνη  στρατιωτική  θητεία  είτε 
25μηνη  ή  30μηνη  κοινωνική  θητεία. 
Φτάνει  πια  το  δούλεμα. 


ΟΧΙ  στον  Στρατό,  ΟΧΙ  στην  Μετεμφυλιακη 
επιτροπή  κοινωνικών  φρονημάτων 


Εμείς,  που  υπογράφουμε  αυτό  το 
κείμενο,  επιλέξαμε,  εκκινώντας 
από  διαφορετικές  αφετηρίες,  να 
μην  καταταγούμε  στον  ελληνικό 
στρατό,  δητώντας  να  εκπληρώ¬ 
σουμε  εναλλακτική  πολιτική  κοινωνική 
υπηρεσία  η  οποία  από  το  1997  αποτε¬ 
λεί  νόμο  του  ελληνικού  κράτους. 

Η  πραγματικότητα  της  εναλλακτικής 
υπηρεσίας  είναι  γνωστή.  Τιμωρητική 
διάρκεια,  άσχημες  συνθήκες  εκπλήρω¬ 
σης,  τοξικότητα,  ποινικοποίηση  της  συ¬ 
νείδησης,  ρατσιστική  αντιμετώπιση,  με 
λίγα  λόγια  εκδικητικό  πνεύμα  από  την 
πολιτεία  προς  όσους  την  επιλέξουν.  Και 
πάνω  απ'  όλα,  πέταμα  στα  σκουπίδια 
κάθε  σύστασης  για  βελτίωση,  είτε  αυ¬ 
τή  προέρχεται  από  το  εσωτερικό  είτε 
από  το  εξωτερικό  της  χώρας. 

Ακόμη  όμως  και  κάτω  από  τις  συ¬ 
γκεκριμένες  συνθήκες,  κάποιοι  επιλέ- 
ξαμε  αυτήν  την  εναλλακτική  υπηρεσία 
να  την  εκπληρώσουμε.  Στην  προσπά- 
θειά  μας  βρήκαμε  απέναντι  μας  μια  επι¬ 
τροπή  ελέγχου  της  συνείδησής  μας, 
στελεχωμένη  από  στρατιωτικούς  και  - 
δυστυχώς  -  πανεπιστημιακούς,  η  οποία 
τα  τελευταία  χρόνια  γνωμοδοτεί  στα¬ 
θερά  για  την  απόρριψη  της  αίτησης 
οποιουδήποτε  μη  θρησκευτικού  αντιρ- 
ρησία. 

Η  επιτροπή  αυτή,  σύγχρονη  έκδοση 
της  μετεμφυλιακής  επιτροπής  κοινωνι¬ 


κών  φρονημάτων,  έχει  ως  αποστολή 
να  κρίνει  αν  είμαστε  «γνήσιοι»  αντιρ- 
ρησίες.  Ερωτήσεις  του  τύπου  «είσαι 
αναρχικός;»,  «ανήκεις  σε  κάποιο  κόμ¬ 
μα;»,  «τι  πιστεύεις  για  το  τάδε  δήτημα» 
μας  είναι  εξαιρετικά  οικείες,  τις  έχου¬ 
με  υποστεί  όλοι.  Έτσι,  εξήντα  σχεδόν 
χρόνια  μετά  τη  λήξη  του  Εμφυλίου  και 
τριάντα  τρία  χρόνια  μετά  την  πτώση 
της  χούντας,  τα  κατάλοιπά  τους  εξα¬ 
κολουθούν  να  μπολιάδουν  τους  πιο  στε¬ 
γανούς  χώρους  της  υποτιθέμενης  δη¬ 
μοκρατίας  μας  και  άνθρωποι  εξακο¬ 
λουθούν  να  κρίνονται  με  βάση  τις  συ¬ 
νειδησιακές  τους  επιλογές. 

Στρατό  να  πάμε  δεν  πρόκειται!  Όλοι 
μας  τη  στιγμή  αυτή  είμαστε  εκτός,  χω¬ 
ρίς  να  νιώθουμε  πως  έχουμε  παραβιά¬ 
σει  κάποιο  νόμο.  Η  πολιτεία  είναι  που 
μέσα  από  τη  λειτουργία  αυτής  της  επι¬ 
τροπής  που  σταθερά  απορρίπτει  αιτή¬ 
ματα  των  μη  θρησκευτικών  αντιρρη- 
σιών,  επιδιώκει  την  απαξίωση  του  θε¬ 
σμού  και  την  μετατροπή  του  νόμου  που 
η  ίδια  έχει  ψηφίσει  σε  νεκρό  γράμμα. 

Δηλώνουμε  την  αλληλεγγύη  μας  στις 
οικογένειες  των  επτά  νέων  που  ωθή¬ 
θηκαν  στην  αυτοκτονία  φέτος  στον  ελ¬ 
ληνικό  στρατό.  Γνωρίδουμε  από  πρώτο 
χέρι  την  ανασφάλεια,  τον  φόβο  μπρο¬ 
στά  στο  κυνηγητό,  την  άγνοια,  την  πίε¬ 
ση  από  τον  στρατό  και  τον  κοινωνικό 
περίγυρο,  τους  ηθικούς  και  ψυχολογι¬ 


κούς  εκβιασμούς  που  δέχεται  όποιος 
τολμά  να  μην  «χωρά»  στον  ελληνικό 
στρατό.  Τα  περάσαμε  και  μεις,  διεκδι- 
κώντας  στην  πράξη  την  απόφασή  μας 
να  μην  καταταγούμε. 

Για  τις  δολοφονίες  αυτές  θεωρούμε 
αποκλειστικά  υπεύθυνη  την  ελληνική 
πολιτεία,  η  οποία  συστηματικά  κρατά 
στο  σκοτάδι  πως  υπάρχει  και  ένας  άλ¬ 
λος  τρόπος  εκπλήρωσης  του  στρατιω¬ 
τικού  καταναγκασμού,  και  που  με  τους 
νόμους  και  την  πράξη  της  καθιστά  ξε¬ 
κάθαρο  πως  προτιμά  επτά  νέους  αν¬ 
θρώπους  νεκρούς,  παρά  επτά  μη  στρα- 
τευμένους,  που  θα  μπορούσαν  να  προ¬ 
σφέρουν  με  άλλον  τρόπο  στο  κοινωνι¬ 
κό  σύνολο  -  και  δωντανούς. 

Δηλώνουμε  τέλος  την  συμπαράστα¬ 
σή  μας  στους  συντρόφους  μας  που  με 
τη  σειρά  του  Μαΐου  αποφάσισαν  να 
μην  καταταγούν,  είτε  αυτοί  επέλεξαν  να 
εκπληρώσουν  εναλλακτική  υπηρεσία  εί¬ 
τε  όχι.  Ακόμα  και  να  το  δήτησαν,  το  αί¬ 
τημά  τους  κατά  πάσα  πιθανότητα  θα 
απορριφθεί  με  την  συνηθισμένη  αιτιο¬ 
λογία  πως  «η  Επιτροπή  δεν  πείστηκε». 
Θα  είμαστε  στο  πλάι  τους  στον  δύσκολο 
δρόμο  που  τους  περιμένει. 

Κυριάκος  Κ.  (Αθήνα) 
Παναγιώτης  Γ.  (Θεσσαλονίκη) 
Νικήτας  Λ.  (Αθήνα) 
Παντελής  Π.  (Θεσσαλονίκη) 
Γ ιώργος  Σ.  (Αθήνα) 

ΠΕΡΙΠΕΤΕΙΕΣ  ΙΔΕΩΝ 


Κοινωνικές  επιπτώσεις  της  στρατολογίας  και 
της  αντίρρησης  συνείδησης  στην  Ελλάδα 


Του  Μιχάλη  Μουτούση 


Η  Ελληνική  κοινωνία  χαρακτηρίζεται  από  τη 
μια  ιδιαίτερη  εκδοχή  του  μιλιταρισμού, 
η  οποία  βασιΖεται  στον  υπερβολικό  φό¬ 
βο  απέναντι  στα  άλλα  έθνη  και  απένα¬ 
ντι  σε  εσωτερικούς  εχθρούς,  στο  θρη¬ 
σκευτικό  καθαγιασμό  του  στρατού  γενικά  και  στην 
ιδεαλιστική  μυθοποίηση  του  στρατού  της. 

■  Ο  οικονομικός  ρόλος  της  στρατολογίας 
Ο  Ελληνικός  στρατός  δεν  είναι  ένας  “στρατός 
στρατευμένων”  αφού  οι  αξιωματικοί  είναι  επαγ- 
γελματίες.  Οι  στρατευμένοι  χρησιμοποιούνται  σαν 
απλήρωτη  εργασία  για  να  συντηρούν  τους  στρα¬ 
τιωτικούς  θεσμούς.  Ο  στρατός  παρέχει  μόνο  τα 
βασικά  για  την  επιβίωση,  με  αποτέλεσμα  οι  στρα- 
τευμένοι  να  χρειάζονται  οικονομική  βοήθεια  από 
τους  γονείς.  Το  μεγαλύτερο  μέρος  της  οικονομι¬ 
κής  βοήθειας  ξοδεύεται  στα  περίχωρα  απομα¬ 
κρυσμένων  στρατοπέδων,  μακριά  από  τις  πόλεις 
που  προέρχονται.  Κατά  συνέπεια  η  στρατολογία 
λειτουργεί  προς  οικονομική  Ζημιά  των  γονέων  και 
όφελος  πολλών  επαρχιακών  κοινωνιών.  Εξαιτίας 
του  γεγονότος  αυτού,  κινήσεις  προς  μείωση  της 
στρατολογίας  έχουν  αντιμετωπίσει  σθεναρή  αντί¬ 
σταση  από  την  παρασιτική  οικονομία  που  περι¬ 
βάλλει  τις  στρατιωτικές  βάσεις.  Οι  γονείς  με  πε¬ 
ριορισμένα  οικονομικά  μέσα  αντιμετωπίζουν,  ως 
εκ  τούτου,  εξαιρετικές  δυσκολίες.  Ο  στρατός,  για 
να  το  αντιμετωπίσει  αυτό,  χορηγεί  στους  φτω¬ 
χούς  αναβολή  της  θητείας  για  λόγους  ψυχιατρικών 
διαταραχών,  έτσι  ώστε  να  μπορούν  να  επιστρέ¬ 
φουν  στο  σπίτι  τους  και  να  δουλέψουν.  Προσέξ¬ 
τε  πως  ο  στρατός  είναι  σκόπιμα  “διακριτικός” 
προς  την  ατομική  οικογένεια,  όμως  με  το  υπερ¬ 
βολικό  κόστος  του  ψυχιατρικού  στιγματισμού.  Οι 
στρατευμένοι  της  “μεσαίας  τάξης”  υφίστανται  μια 
ακόμη  μεγαλύτερη  απώλεια  αποδοχών,  αλλά  είναι 
σε  πολύ  καλύτερη  θέση  να  αντιμετωπίσουν  το  κό¬ 
στος.  Η  απώλεια  της  εργασίας  είναι  ο  κοινός  πα¬ 
ρονομαστής  για  όσους  αρνούνται  σαν  άτομα  να 
υπηρετήσουν  τον  στρατό,  αλλά  αυτό  το  Ζήτημα 
δεν  έχει  αποτελέσει  επίκεντρο  πολιτικής  διεκδί¬ 
κησης.  Οι  στρατευμένοι  αποσπώνται  από  το  σύ¬ 
νολο  της  εργατικής  δύναμης  και  ως  εκ  τούτου  τα 
ποσοστά  ανεργίας,  κατά  παράδοση  υψηλά  στην 
Ελλάδα,  φαίνονται  μειωμένα  τεχνητά.. 

■  Η  λαϊκή  ιδεολογία  της  στρατολογίας 
Οι  Έλληνες  υφίστανται  πλύση  εγκεφάλου  για  να 
βλέπουν  κυριολεκτικά  έναν  ιερό  ρόλο  στο  στρα¬ 
τό.  Οι  μικροί  μαθητές  διδάσκονται  για  να  πιστεύ¬ 
ουν  ότι  ο  Άγιος  Κωνσταντίνος,  ο  πρώτος  Βυζα¬ 
ντινός  αυτοκράτορας,  είδε  το  σημείο  του  σταυ¬ 
ρού  στον  ουρανό  την  παραμονή  μιας  σημαντικής 
μάχης,  μαΖί  με  την  επιγραφή  “Εν  τούτω  νίκα”. 
Υπάρχει  μια  ανάλογη  μυθολογία  για  τον  στρατό 
σαν  σωτήρα  της  φυλής.  Έτσι  η  στρατολογία  απει¬ 
κονίζεται  όχι  μόνο  σαν  πρακτική  αναγκαιότητα, 
αλλά  σαν  υπηρεσία  προς  έναν  κυριολεκτικά  ιερό 
σκοπό.  Έτσι  στήνεται  το  σκηνικό  για  να  στιγματί¬ 
ζονται  αυτοί  που  συνειδητά  αρνούνται  τον  στρα¬ 
τό  σαν  προδότες  όλων  των  ανώτερων  ιδανικών. 
Αυτή  η  ιδεολογία  αναζωπυρώνεται  ακόμη  περισ¬ 
σότερο  κάθε  φορά  που  οι  Έλληνες  αισθάνονται 
ότι  απειλούνται,  κάτι  που  συμβαίνει  συχνά.  Σήμε¬ 
ρα  η  Θρησκευτική  Δεξιά,  με  επικεφαλής  τα  ανώ¬ 
τατα  κλιμάκια  της  Ελληνικής  Ορθόδοξης  Εκκλη¬ 
σίας,  προωθεί  ουσιαστικά  αυτή  την  ιδεολογία. 

■  Η  κοινωνικοποίηση  των  νέων  μέσω  της 
στρατολογίας 

Η  στρατολογία  κάνει  τα  “αγόρια”  των  Ελλήνων 
“άντρες”.  Ας  το  ακούσουμε  από  το  στόμα  ενός 
βαθμοφόρου  στρατιωτικού  γιατρού  που  απευ¬ 
θύνεται  προς  έναν  νεοσύλλεκτο  που  είχε  καθυ¬ 


στερήσει  δύο  λεπτά.  Ο  αξιωματικός  φώναξε  προς 
τον  νεοσύλλεκτο  μπροστά  σε  μια  γυναίκα  υπα- 
ξιωματικό  και  κάποιους  στρατευμένους:  “Όταν 
μια  Ρωσίδα  τσούλα  σε  περιμένει  να  τη  γαμήσεις, 
αργείς”;  Αυτή  η  πραγματική  ατάκα  συνοψιΖει  τις 
χονδροειδείς  προσβολές,  το  ρατσισμό  και  του  σε¬ 
ξισμό  που  υποφέρουν  οι  στρατευμένοι.  Μπορούν 
να  αναφερθούν  πολυάριθμα  παραδείγματα,  που 
όλα  λαμβάνουν  χώρα  πίσω  από  ένα  προσωπείο 
πολιτικής  ορθότητας  που  επιδεικνύεται  δημόσια. 

Η  στρατολογία  υποτίθεται  ότι  βοηθάει  τους 
Ιδχρονους  να  “ανοίξουν  τα  φτερά  τους  και  να 
φύγουν  από  την  οικογενειακή  φωλιά”.  Στην  πραγ¬ 
ματικότητα  ο  στρατός  τους  κρατάει  εξαρτημένους 
και  ιδρυματοποιημένους  στο  έσχατο.  Η  στρατο¬ 
λογία  θεωρείται  ότι  διδάσκει  στους  Έλληνες  νέ¬ 
ους  την  ομαδική  εργασία.  Στην  πραγματικότητα, 
εκεί  είναι  που  οι  Έλληνες  μαθαίνουν  να  εκμεταλ¬ 
λεύονται  άλλους  προκειμένου  να  αποφύγουν  τα 
καθήκοντα  τους  ή  τον  κίνδυνο,  χρησιμοποιώντας 
όλα  τα  μέσα  που  είναι  εφικτά.  Η  εξασφάλιση  μιας 
προνομιούχου  θέσης  μέσα  στο  στρατό  είναι  αντι¬ 
προσωπευτικό  παράδειγμα:  Σε  περίο¬ 
δο  πολέμου,  είναι  τα  φτωχόπαι¬ 
δα  που  γίνονται  τροφή  για  τα 
κανόνια  ενώ  οι  περισσό¬ 
τεροι  από  τους  πλούσι¬ 
ους  κάθονται  σε  γρα¬ 
φεία.  Η  στρατολογία 
μαθαίνει  τους 
άντρες  πώς  να  κά¬ 
νουν  τον  νταή  και 
πώς  να  σκηνοθε¬ 
τούν  τελετουργίες 
και  πράξεις  τσα- 
μπουκά.  Ένα  πα¬ 
ράδειγμα  είναι  η 
λεγάμενη  “παλαιό- 
τητα”,  εξαιτίας  της 
οποίας  οι  νεοσύλλε¬ 
κτοι  σκοτώνονται  στη 
δουλειά  και  ταπεινώνονται 
τελετουργικά  από  τους  πιο 
παλιούς.  Οι  Έλληνες  διαπιστώ¬ 
νουν  ότι  αν  και  οι  γραπτοί  κανόνες  εί¬ 
ναι  επιφανειακά  δίκαιοι,  οι  πραγματικοί,  άγραφοι 
κανόνες  είναι  χονδροειδώς  προσβλητικοί.  Μα¬ 
θαίνουν  ότι  δεν  μπορούν  να  πολεμήσουν  ένα  τέ¬ 
τοιο  σύστημα,  παρά  μόνο  να  το  υπηρετούν. 

Το  νταηλίκι  και  οι  προσβολές  επιδεινώνονται 
όσο  περισσότερο  οι  στρατευμένοι  εκτίθενται  σε 
διαμάχες.  Τα  τελευταία  χρόνια  υποψήφιοι  μετα¬ 
νάστες  που  πιάστηκαν  προσπαθώντας  να  διασχί¬ 
σουν  τα  “απειλούμενα”  βόρεια  σύνορα  γνώρισαν 
μεταχείριση  σκλάβου  και  υπέστησαν  χονδροει¬ 
δείς  εξευτελισμούς  μέσα  στα  Ελληνικά  στρατόπε¬ 
δα.  Αυτοί  δεν  είναι  τίποτα  παραπάνω  από  “Αλβα¬ 
νοί”,  διασκεδαστικό  παιχνίδι  στα  χέρια  του  καθε- 
νός  που  έχει  κοινωνικοποιηθεί  στα  πλαίσια  του 
Ελληνικού  στρατιωτικού  ρατσισμού.  Σε  πιο  “πο¬ 
λιτισμένες”  μονάδες,  ο  τσαμπουκάς  είναι  “ελα¬ 
φρός”,  π.χ.  κυνηγάνε  τους  νεοσύλλεκτους  και  σχί¬ 
ζουνε  κομμάτια  από  τα  ρούχα  τους  ή  τους  στε¬ 
ρούν  τον  ύπνο. 

Όλα  αυτά  έχουν  σοβαρές  επιπτώσεις  στην 
υγεία  των  στρατευμένων  και  ιδιαίτερα  στην  ψυχική 
υγεία.  Η  έρευνα  από  τον  ίδιο  τον  στρατό  έχει  δεί¬ 
ξει  ότι  η  στρατολογία  επιδεινώνει  τις  ψυχωτικές 
διαταραχές.  Οι  στρατευμένοι  υποφέρουν  από  μια 
μεγάλη  ποικιλία  ψυχικών  διαταραχών,  όμως  το 
στρατιωτικό  κατεστημένο  επιβάλλει  σ’  αυτούς 
τους  ταλαιπωρημένους  νέους  τη  διάγνωση  “δυ- 
σπροσάρμοστοι”.  Ο  καθαρός  υπαινιγμός  για  τον 
“δυσπροσάρμοστο”  είναι  ότι  δεν  είναι  αρκετά 


άντρας  για  την  στρατιωτική  ξωή.  Τέτοιοι  “δυ- 
σπροσάρμοστοι”  πολλές  φορές  απαλλάσσονται 
ιατρικά.  Είναι  υποχρεωμένοι  να  δηλώνουν  την  κα¬ 
τάστασή  τους  σε  οποιαδήποτε  υπηρεσία  στο  δη¬ 
μόσιο  στο  μέλλον. 

■  Στρατολογία  και  κοινωνική  κατασκευή 
της  σεξουαλικότητας 

Η  στρατολογία  κοινωνικοποιεί  τους  άντρες  σε 
ρόλους  φύλου.  Οι  Έλληνες  διδάσκονται  από  την 
παιδική  τους  ηλικία  ότι  είναι  καθήκον  τους  να 
“προστατεύουν  τις  γυναίκες”.  Αυτή  η  “προστασία” 
πρέπει  να  πραγματοποιείται  με  την  επιβολή  της 
υπακοής  και  τη  χρήση  βίας.  Η  “προστασία”  έχει 
μια  ειδικά  σεξουαλική  πλευρά:  Είναι  ενάντια  (κυ¬ 
ρίως  στους  Τούρκους)  που  θα  εισβάλουν,  θα  βιά¬ 
σουν  τις  γυναίκες  μας  και  θα  κάνουν  τους  Έλλη¬ 
νες  “γιουσουφάκια”  (παιδιά  σεξουαλικοί  σκλά¬ 
βοι).  Έτσι  οι  αντιρρησίες  συνείδησης  αντιμετωπί¬ 
ζουν  συχνά  την  αγανάκτηση  των  θηλυκών  συγ¬ 
γενών  τους:  “Δεν  θα  έπαιρνες  τα  όπλα  για  να  με 
προστατέψεις  από  τους  Τούρκους”;  Μερικές  φο¬ 
ρές  με  ρητή  αναφορά  του  κινδύνου  του  βιασμού. 

Όλα  αυτά  έχουν  διαβρωτικές  επι¬ 
πτώσεις  στις  σχέσεις  των  φύ¬ 
λων  καθώς  η  γυναικεία  σε¬ 
ξουαλικότητα  θεωρείται 
ότι  ανήκει  στην  οικο¬ 
γένεια  και  χρειάζεται 
βίαια  υπεράσπιση 
από  τους  άντρες. 

Ορίστε  ένα 
άλλο  περιστατι¬ 
κό.  Μια  ηλικιω¬ 
μένη  συγγενής 
ρωτάει  έναν 
αντιρρησία  συ¬ 
νείδησης:  “Μπο¬ 
ρώ  να  πάρω  τον 
ίο  σου  σε  μια  επί¬ 
σκεψη  σ’  ένα  πολε¬ 
μικό  πλοίο  που  είναι 
μια  μέρα  “ανοικτό  για  το 
κοινό”;  Τον  κρατάς  μακριά 
από  το  στρατό  και  μπορεί  να  γί¬ 
νει  ομοφυλόφιλος”.  Η  στρατολογία 
φαντάζονται  ότι  ανοσοποιεί  τον  άνθρωπο  απένα¬ 
ντι  στην  ομοφυλοφιλία,  που  γίνεται  αντιληπτή  σαν 
κακό!  Φαίνεται  απίστευτο,  αλλά  είναι  αλήθεια... 

Στην  πραγματικότητα  οι  στρατευμένοι  δουν  και 
υποφέρουν  μαΖί  και  γι’  αυτό  αναπτύσσονται  πολ¬ 
λά  ομοφυλοφιλικά  αισθήματα.  Αυτό  δείχνει  η  προ¬ 
σομοίωση  πρωκτικού  σεξ  που  γίνεται  μεταξύ  ντυ¬ 
μένων  στρατευμένων.  Εντούτοις,  αυτό  δεν  γίνε¬ 
ται  παραδεκτό  εξαιτίας  της  πιο  ακραίας  ομοφυ- 
λοφιλοφοβίας.  Οι  στρατευμένοι  κατηγορούν  ο 
ένας  τον  άλλο  για  ομοφυλοφιλία,  επιδεικνύουν 
τον  “ανδρισμό”  τους  με  το  να  συχνάζουν  σε  σκυ¬ 
λάδικα  και  σε  πόρνες  και  με  το  να  οργανώνουν 
προβολές  βιντεοκασετών  με  πορνογραφικό  πε¬ 
ριεχόμενο  μέσα  στα  στρατόπεδα.  Μαθαίνουν  να 
τραγουδάνε  ότι  εισβάλλουν  σε  τουρκικά  χωριά 
και  βιάΖουν  τους  χωριάτες  και  τις  χωριάτισσες. 
Επίσημα,  οι  σεξουαλικές  ανησυχίες  εκφράζονται 
μόνο  συμβολικά.  Δέστε  το  ακόλουθο  απόσπασμα 
από  ένα  ναυτικό  εμβατήριο: 

...και  περιμένω  την  ημέρα 
που  τον  εχθρό  θα  πολεμήσω 
Να  του  χώσω  μια  τορπίλα 
ορκίστηκα  στην  Παναγία 
τα  πλοία  (του)  όλα  να  βουλιάδω... 

Ο  όρκος  στην  Παναγία  αναφέρεται  στην  εκδί¬ 
κηση  για  τον  τορπιλισμό  ενός  πλοίου  με  γυναι¬ 
κείο  όνομα  την  ημέρα  της  γιορτής  της  Παναγίας 
το  1940.  Η  εχθρική  τορπίλη  εκλαμβάνεται  σαν  ένα 


πέος  που  βιάΖει  και  η  εκδίκηση  θα  επιβληθεί  με 
έναν  μεγενθυμένο  ανδρικό  βιασμό/ευνουχισμό. 

Το  πρώτο  μισό  της  θητείας  υπηρετείται  συνή¬ 
θως  μακριά  από  την  πόλη  προέλευσης  του  στρα- 
τευμένου.  Οι  πραγματικές  σεξουαλικές  σχέσεις 
του  στρατευμένου  δοκιμάζονται  στον  υπέρτατο 
βαθμό  και  συχνά  καταρρέουν.  Οι  σεξουαλικές  συ- 
ντρόφισσές  τους  το  βρίσκουν  δύσκολο  να  αντε- 
πεξέλθουν  στο  μακροχρόνιο  χωρισμό  από  στρα¬ 
τευμένους,  των  οποίων  η  ίδια  η  νοοτροπία  τούς 
έχει  γίνει  ξένη,  μολυσμένη  από  τη  σεξιστική  στρα¬ 
τιωτική  κοινωνικοποίηση.  Αυτοί  οι  χωρισμοί  εί¬ 
ναι  πολύ  λυπηροί  και,  ακόμα  χειρότερο,  προω¬ 
θούν  ακόμα  πιο  κακοήθη  στερεότυπα  φύλου:  Για 
παράδειγμα  στρατευμένοι  που  τους  εγκαταλεί¬ 
πουν  οι  φιλενάδες  τους  μαθαίνουν  ότι  όλες  οι  γυ¬ 
ναίκες  είναι  άπιστες  τσούλες. 

Η  δοκιμασία  στις  σχέσεις  είναι  ακόμα  χειρό¬ 
τερη  για  τους  νέους  που  δημοσιοποιούν  την  αντίρ¬ 
ρηση  συνείδησής  τους.  Οι  συντρόφισσές  τους 
εκλαμβάνουν  τη  χονδροειδώς  τιμωρητική  “εναλ¬ 
λακτική  υπηρεσία”  που  το  Ελληνικό  κράτος  επι¬ 
βάλει  στους  αντιρρησίες  συνείδησης  σαν  επιλο¬ 
γή  των  ίδιων  των  αντιρρησιών  και  σαν  προσβολή 
κατά  της  σχέσης  τους.  Πρέπει  να  υπομείνουν  αυ¬ 
ξημένη  διάρκεια  χωρισμού  και  οικονομικές  δυ¬ 
σκολίες.  Πολλές  σχέσεις  καταρρέουν. 

■  Οι  κοινωνικές  επιπτώσεις  της  αντίρρησης 

συνείδησης  στην  Ελλάδα 

Σ’  αυτό  το  τελευταίο  μέρος  θα  εστιάσουμε  την 
προσοχή  μας  πάνω  σε  μερικές  από  τις  κοινωνι¬ 
κές  αλλαγές  που  έχουν  προκαλέσει  οι  αντιρρησίες 
συνείδησης  στην  Ελλάδα.  Οι  Έλληνες  αντιρρησίες 
συνείδησης  έχουν  καταφέρει  να  σπάσουν  το  στε¬ 
ρεότυπο  της  “δειλίας”.  Έχει  γίνει  πέρα  για  πέρα 
φανερό  ότι  χρειάζεται  πολύ  περισσότερο  θάρρος 
για  να  δηλώσει  κανένας  ανπρρησίας  συνείδησης 
παρά  να  υπηρετήσει  την  εθνική  θητεία,  όπου  υπάρ¬ 
χουν  πολλοί  μηχανισμοί  για  να  αποφύγει  τον  κίν¬ 
δυνο,  ακόμη  και  την  δουλειά.  Η  Διεθνής  Αμνη¬ 
στία,  το  Ευρωκοινοβούλιο  και  πολλοί  άλλοι  διε¬ 
θνείς  οργανισμοί  έχουν  υποστηρίξει  το  αίτημα  να 
γίνει  η  αντίρρηση  συνείδησης  δικαίωμα  στην  Ελλά¬ 
δα,  φέρνοντας  έτσι  σε  δύσκολη  θέση  την  Ελληνι¬ 
κή  κυβέρνηση.  Βαθμιαία  επηρεάζουν  τον  Ελληνι¬ 
κό  λαό  ώστε  να  θεωρεί  την  αντίρρηση  συνείδησης 
σαν  θεμιτή  στάση  και  όχι  σαν  διαστροφή  ή  προ¬ 
δοσία.  Η  αντίρρηση  συνείδησης  από  λίγους  υπη- 
ρετούντες  κατά  τους  πρόσφατους  πολέμους  (Γι¬ 
ουγκοσλαβία,  Ιράκ)  έχει  αμφισβητήσει  σοβαρά  το 
ρόλο  του  στρατού  μέσα  στην  Ελληνική  κοινωνία. 
Οι  περιπτώσεις  αυτών  των  αντιρρησιών  υποχρέ¬ 
ωσαν  τα  κυριότερα  μέσα  ενημέρωσης  να  πληρο¬ 
φορήσουν  το  κοινό  τους  για  την  αντίρρηση  συ¬ 
νείδησης.  Τέτοια  αντίρρηση  συνείδησης  είναι  ακό¬ 
μη  αρκετά  παράνομη  στην  Ελλάδα,  ενώ  ταυτό¬ 
χρονα  η  εμπλοκή  της  Ελλάδας  στους  αντίστοιχους 
πολέμους  επικρίθηκε  από  όλους.  Η  κατάσταση 
αυτή  εξασφάλισε  άνευ  προηγουμένου  δημοσιό¬ 
τητα  για  τις  απόψεις  των  δηλωμένων  αντιρρησιών 
συνείδησης. 

Η  Ελληνική  Κυβέρνηση  πιθανόν  να  καταργήσει 
τη  στρατολογία  και  να  θεσπίσει  έναν  καθαρά  μι¬ 
σθοφορικό  στρατό  μέσα  στα  επόμενα  χρόνια.  Αυ¬ 
τό  θα  καταργούσε  το  πρόβλημα  της  ατομικής 
στρατολογίας,  τουλάχιστον  για  λίγα  χρόνια  μέχρι 
τον  επόμενο  μεγάλο  πόλεμο.  Οι  Έλληνες  αντιρ- 
ρησίες  συνείδησης  έχουν  ακόμα  μπροστά  τους 
έναν  μεγάλο  αγώνα  μέχρι  να  γίνουν  σεβαστά  τα  δι¬ 
καιώματα  τους,  μέχρι  να  σταματήσει  ο  σιγματι¬ 
σμός  και  οι  διακρίσεις  εναντίον  τους  και  τελικά 
να  δοθεί  ένα  τέλος  στον  Ελληνικό  μιλιταρισμό. 

*Β.5ς„  Μ.5ς„  ΜΚΟΡδγςή 


